Source: http://docplayer.fi/134863-Uudenkylan-kultturimaisema-sylvojarven-maisema-alue.html
Timestamp: 2016-10-27 22:45:52+00:00
Document Index: 7870676

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐UUDENKYLÄN KULTTURIMAISEMA SYLVÖJÄRVEN MAISEMA ALUE
Download "UUDENKYLÄN KULTTURIMAISEMA SYLVÖJÄRVEN MAISEMA ALUE"
1 UUDENKYLÄN KULTTURIMAISEMA SYLVÖJÄRVEN MAISEMA ALUE Tieokas Markku Sakari Meriluoto Onnenlaakso Puutarhatie 24 A 18 FI UUSIKYLÄ ASEMA m eokas.fi Y tunnus Alv.rek. MUISTUTUS VIITE: KAAVASELOSTUS Kaavaluonnoksen ympäristöselvityksessä Uudenkylän kulttuurimaisema on kuvattu sangen puutteellisesti verrattuna eräisiin muihin vastaaviin alueisiin siitä huolimatta, että Uudenkylän osayleiskaavan ensimmäisellä lausuntokierroksella vuosi sitten asiantuntijayritys Tieokas lähetti kaavoittajan käytettäväksi jäljempänä seuraavan perusteellisen esityksen. Kaavaluonnoksessa tulee käsitellä uudelleen alueen laajin ja merkittävin Uudenkylän kulttuurimaisema alue siitä tietoaineistossa esitetystä katsannosta, että Sylvöjärven kulttuurimaisema alue muodostaa yhtenäisen kokonaisuuden, ei erillisiä viranomaistoimituksessa määriteltyjä palasia. Sylvöjärven kultturimaisema alueet yhdistää toisiinsa kaksi luontaista, kulttuurisesti merkittävää reittiä: ikivanha Sylvöjärvi ja keskiaikainen Heinolantie koko mitaltaan alkuperäisessä paikassaan. Kaavanlaatijan tiedossa ei liene ollut runsaasta tiedottamisesta huolimatta, että Uudenkylän Kuninkaanharjun nimi sovittiin maanomistajien ja osallistujien kanssa virallisesti käyttöön Nastola viikon retkeilyllä tulevan ja nyt valmiin näkötornin paikalla. Kuninkaanharjun nimeä on siitä alkaen käytetty nimenomaan kertomaan kaikenkattavasta näkymästä, mikä Sylvöjärven ja Heinolantien avulla nivoo yhteen neljä Sylvöjärveä ympäröivää kulttuurimaisema aluetta. Tästä näkökulmasta, mikä ylittää viranomaistiedon rajat, Uudenkylän osayleiskaavassa tulee määritellä Sylvöjärven kulttuurimaisema uudelleen kokonaisuutena, mikä ehdottomasti on valtakunnallisesti merkittävä. Tällöin joudutaan kaavoituksen tietolähteinä käytettyjä vanhentuneita viranomaismäärittelyjä arvioimaan uudelleen. Mahdollisena tulevaisuuden ratkaisuna esitetään Sylvöjärven maisema alueen perustaminen yhdistämään käsillä olevat neljä erillistä aluetta. Tämäkin mahdollisuus tulee kaavoituksessa ottaa huomioon.2 Asiantuntijayritys Tieokas on valmis osallistumaan asian käsittelyyn henkilökohtaisesti kaavoittajan kanssa, jotta tulos olisi paras mahdollinen. Kaikki tekstit ja valokuvat Tieokas Markku Sakari Meriluoto, ellei erikseen mainita. TIETOAINEISTOT alue.pdf3 LAUSUNTO Tieokas Markku Sakari Meriluoto Onnenlaakso Puutarhatie 24 A 18 FIN UUSIKYLÄ m eokas.fi Y tunnus Alv.rek. VIITE Päijät Hämeen liiton lausuntopyyntö maakuntakaavan 2014 luonnosaineistosta ASIA 3.14 KULTTUURIYMPÄRISTÖ PERIAATTEELLINEN KYSYMYS: Miten kulttuuriympäristöarvojen vaalimiseen sitoudutaan maakuntakaavassa? Kulttuuriympäristöihin liittyy monenlaisia eri statuksen omaavia arvoja eri aihepiireistä. Voidaanko niitä yhdistää tai yleistää? LAUSUNTO Asiantuntijayritys Tieokas esittää, että Sylvöjärveä ympäröi Uudenkylän ja Immilän kylissä Nastolan ainutlaatuinen kulttuuriaarre, neljä maakunnallisesti (m) tai valtakunnallisesti (v) merkittävää kulttuurimaisemaa: Arrajoen (m), Immilän (m), Toivonojan (v)ja Uudenkylän (m) lähellä toisiaan sijaitsevat tai suorastaan toisiinsa rajoittuvat alueet yhdistetään ja niistä yhdessä muodostetaan Sylvöjärven kulttuurimaisema alue, ja että kulttuuriseen kokonaisuuteen liitetään Uudenkylän Kuninkaanharjulta Mankalaan ulottuva Suomen pisin kiviaita vuodelta 1870 Pietarinradan molemmin puolin. Kiviaita on muinaismuistolain tarkoittama suojeltu kiinteä muinaisjäännös. Asiantuntijayritys Tieokas esittää edelliseen liittyen perustettavaksi Sylvöjärven maisema alueen Nastolan Uuteenkylään ja Immilään luonnonsuojelusäädösten mukaisesti. Päijät Hämeessä ei ole vielä yhtään virallisesti perustettua maisemaaluetta, ja koko maassakin niitä on tiettävästi vain kolme. Maisema alueilla ei suojella alkuperäistä luontoa, vaan aluetta, missä näkyy ihmiskäden toiminta ja vaikutus. Käsitteen synonyymi on siten kulttuurimaisema alue. Sylvöjärven maisema alueen perustaminen voitaisiin käynnistää ja toteuttaa osapuolten yhteistyössä liittyen käynnissä olevaan Päijär Hämeen maakuntakaavan 2014 valmisteluun sekä 2012 käynnistettyyn Uudenkylän osayleiskaavatyöhön. Kulttuuriympäristöjen tiedostaminen, tuntemus ja suojelu ovat merkittävä mahdollisuus juurruttaa aito kotiseuturakkaus asukkaisiin, jotka Nastolan kaltaisessa, aikoinaan teollistumisen varhaisvaiheessa voimakkaan muuton muualta kokeneessa kunnassa yhä vielä toisessa tai kolmannessa polvessa tuntevat olevansa poissa juuriltaan kaukana Itä tai Pohjois Suomessa. Tämä ilmenee esimerkiksi alhaisena äänestysaktiivisuutena ja laimeana osallistumisena yhteisölliseen toimintaan yleensäkin. Lähialueella sijaitseva, valtakunnankin mittakaavassa merkittävä historian, kulttuurin ja luonnonkauneuden täyteinen alue on voimakas ankkuri kiinnittämään sekä tulokkaat entä kanta asukkaat kotiseutuun. Lähemmin:4 TIIVISTYS Sylvöjärven kulttuurimaisema alue Valtakunnallisesti merkittävien kulttuurihistoriallisten ympäristöjen kohdevalikoimaa tarkistetaan parhaillaan Päijät Hämeessä jo Valtioneuvosto vahvistanee uuden luettelon 2015 valtakunnallisten alueidenkäyttötavoitteiden tarkoittamaksi inventoinniksi. Nastolan valtakunnallisesti merkittävät rakennetut kulttuuriympäristöt ovat Erstan kartano ja puisto, Seestan kartano ja kulttuurimaisema sekä Toivonojan kartano ja kulttuurimaisema. Nastolan kirkonkylän kulttuurimaisema poistettiin luettelosta, koska Nastolan kunta ei ole maankäytön eikä rakentamisen ohjauksessa pystynyt (halunnut) vaalia maiseman arvoa, joten muiden kohteiden merkitys korostuu. Päijät Hämeen nykyiseen maakuntakaavaan sisältyvät lisäksi seuraavat valtakunnallisesti (v) tai maakunnallisesti (m) merkittävät maisema alueet, mitkä sijaitsevat lähellä toisiaan tai suorastaan rajoittuvat toisiinsa: Arrajoen kulttuurimaisema Immilän kulttuurimaisema Toivonojan kulttuurimaisema Uudenkylän kulttuurimaisema. Ensimmäisen Salpausselän harju, Sylvöjärvi ja Heinolantie liittävät toisiinsa neljä maakunnallisesti merkittävää kulttuurimaisema aluetta: Uudenkylän, Toivonojan, Immilän ja Arrajoen. Uudenkylän ja Immilän kylien raja jakaa Sylvöjärven Hautaan kapeikossa historian määräämällä tavalla. Sylvö(järvi) paikannimenä on maassamme ainutkertainen vain täällä ja Heinolantie sijallansa alkuperäinen vuosisatojen takaa. Yhdessä määriteltynä aluekokonaisuus on paljon enemmän kuin siensa summa. Tähän mennessä kukaan ei vain ole huomannut merkittävää mahdollisuutta toteuttaa valtakunnankin mittakaavassa merkittävän maisemakokonaisuuden muostamista. Uudenkylän, Toivonojan, Immilän ja Arrajoen maakunnallisesti merkittäviä kulttuurimaisema alueita voitaisiin yhdessä kutsua nimellä Sylvöjärven kulttuurimaisema alue ja sen eteläistä osaa nimellä Uudenkylän Kuninkaanharjun kulttuurimaisema, mihin liittyy kulttuurihistoriallisesti arvokas Pietarinradan varren kiviaita rakentamisen ajalta Nastolan kirkonkylän Uudenkylän osayleiskaavan laadinnassa 2012 alkaen korostuu Uudenkylän Kuninkaanharjun kulttuurimaisema osana Sylvöjärven kulttuurimaisema aluetta. merk. Ystävällisin tervehdyksin Tieokas Markku Sakari Meriluoto itsenäinen, riippumaton ja puolueeton asiantuntijayritys ja rekisteröity tavaramerkki. Laajempi perustelu seuraavilla sivuilla.5 SAATE Tieokas Markku Sakari Meriluoto Onnenlaakso Puutarhatie 24 A 18 FIN UUSIKYLÄ GSM Y-tunnus Alv.rek. Sylvöjärven kulttuurimaisema-alue Arvoisa lukija, Sylvöjärveä ympäröi Nastolan ainutlaatuinen kulttuuriaarre, neljä merkittävää kulttuurimaisemaa: Arrajoen, Immilän, Toivonojan ja Uudenkylän. Yhdessä ne ovat vielä enemmän: Sylvöjärven kulttuurimaisema-alue. Tämä kirjoitus katselee Uudenkylän Kuninkaanharjulta Sylvöjärven kulttuurimaisemaalueen luonnon ja ihmisen historian monimuotoista perintöä, vaalimisen arvoista. Lähde kanssamme kotiseuturetkelle lähes 600-vuotiaaseen Uuteenkylään ja koe, millä tavoin mennyt aika nivoutuu nykyiseen ja tulevaan. Kirjoituksen ajatukset alkoivat hahmottua ja muotoutuivat usean henkilön monivuotisen kirjeenvaihdon ja muun vuorovaikutuksen tuloksena. Erityinen lähtökohta oli vuosien SAMMALSILTA-hanke, sitä edeltäneet aloitteet ja toimet sen yhteydessä, vielä jäljiltäkin. Pelkistäen kirjoituksessa Matti Oijalan erityisalaa on historian hallinta, kun taas Markku Sakari Meriluoto vastaa rakenteesta ja kuvatoimituksesta, mutta ylipäänsä yhteistyö on ollut voimaa. Arno ja Heikki Jarla sekä Jaakko Kontio ovat tuoneet muistonsa ja kokemuksensa vuosikymmenten ajalta yhteiseen tietoon. Jouko Tolonen on raivannut polkuja ja Erkki Aarti avannut portteja menneeseen aikaan. Sirpa Palokari on johdattanut kirjoituksen ilmaisun ja sanoman lukijaa lähelle. Useita julkaisuja kotiseudusta on ilmestynyt viime aikoina. Nastolan kirkonkylän-uudenkylän osayleiskaavan laadinta alkaa Kirjoitus voi palvella kaavoituksen tietoaineistona ja asukkaita yhdistäen jopa toimia Uudenkylän suotuisan kehityksen pontimena kovien kokemusten vuosikymmenten jälkeen. Historia on liian vakava asia jätettäväksi pelkästään historiantutkijoiden haltuun. Kotiseudun tuntemus on jokaisen asukkaan ikioma oikeus ja tie yhteisiin arvoihin. Tämä on kertomus kotiseudusta etenkin sinulle, Nastolan nuori, joka haluat löytää täältä omat juuresi. Ystävällisesti tervehtien Tekijät Markku Sakari Meriluoto ja Matti Oijala6 Senaatinkartta 1875 Markku Sakari Meriluoto ja Matti Oijala Uudenkylän Kuninkaanharjulta avautuu Sylvöjärven kulttuurimaisema-alue Kertomus kotiseudusta 20087 Markku Sakari Meriluoto ja Matti Oijala Uudenkylän Kuninkaanharjulta avautuu Sylvöjärven kulttuurimaisema-alue Kotomaamme koko kuva, sen ystävälliset äidinkasvot on maisema Uudenkylän Kuninkaanharjulta. Kaakkoishämäläisen kulttuurimaiseman kauneus Myllymäen Kivismäen korkealta harjanteelta yli Uudenkylän vanhan ryhmäkylän on lumonnut kuninkaatkin. Heidän askeltensa sijoilta Kuninkaanharjulta pohjoiseen johdattavat rinnakkaiset historialliset väylät Sylvöjärvi ja Heinolantie. Sylvö paikannimenä on maassamme ainutkertainen vain täällä ja Heinolantie sijallansa alkuperäinen vuosisatojen takaa. Sylvöjärvi ja Heinolantie liittävät toisiinsa neljä maakunnallisesti merkittävää kulttuurimaisema-aluetta: Uudenkylän, Toivonojan, Immilän ja Arrajoen. Luonnon ja kulttuurin yhdessä luoma Nastolan merkittävin maisemakokonaisuus on enemmän kuin osiensa summa Sylvöjärven kulttuurimaisema-alue. Maiseman lukko Ensimmäinen Salpausselkä Mannerjää kahlitsi Euroopan vuotta sitten laajimmassa ulottuvuudessaan Lontoo Berliini Moskova kuin vallan akseli toisen maailmansodan aikana vuotta sitten sulavan mannerjään reuna pysähtyi Uuteenkylään Mustakalliontielle. Pysähdys kesti yli kaksisataa vuotta. Jäätikköjoet virtasivat, kuljettivat, lajittelivat ja läjittivät maa-ainesta. Syntyi Ensimmäinen Salpausselkä, 600 kilometriä pitkä reunamuodostuma, maamme merkittävin luonnon rakennustyö. Ensimmäinen Salpausselkä kohoaa Suomenlahdesta Hankoniemen edustalla Jurmossa, kulkee Uudenkylän kautta Laatokan Karjalaan ja päättyy siellä Matkaselän risteysasemalle. Seuraavan sulamisvaiheen aikana mannerjää perääntyi parikymmentä kilometriä pohjoiseen vuotta sitten ilma jäähtyi uudelleen, mannerjää pysähtyi ja Vääksyn Vierumäen Vuolenkosken tasalle nousi Toinen Salpausselkä. Salpausselkien ympärillä velloi vesi. Muinaismerestä kohosi vain Suursaaren Lounatkorkian laki pyöreänä kuin hallin selkä. Aava tyrskysi Tallinnan takaa suoraan Rakokiventien rantakivikkoon. Suuret kivet kautta koko Kuninkaanharjun laen ovat jo sammaloituneet, mutta kerran niiden vankkaa vallia hioivat ankarat aallot. Aika kului, vesi laski, maiseman lukko paljastui. Salpausselkien väliin syntyi Nastolan järviseutu, sen sydämeen Sylvöjärven kulttuurimaisema-alue. Kuninkaanharjulta Järvi-Suomeen Ensimmäinen Salpausselkä muodostaa Uudessakylässä mahtavan maisemarajan. Sen eteläiselle juurelle Puutarhatielle päättyy tummien havumetsien ja vauraiden viljelysten Uusimaa. Ensimmäisen Salpausselän valtaväylä Pietarinrata saavuttaa korkeimman sijaintinsa 121,18 metriä merenpinnan yläpuolella Ullankankaan deltatasanteen reunassa Piiankalliolla, pari kilometriä Uudenkylän asemalta länteen. Siitä Suomenlahden rantaan Helsinkiin tai Pietariin juna rullaa pelkkää alamäkeä!8 Markku Sakari Meriluoto ja Matti Oijala Uudenkylän Seurojentalon viereltä Myllymäen Kivismäen harjunlaelta pohjoiseen avautuu tyystin toisenlainen maailma. Ensimmäiseltä Salpausselältä alkaa Järvi-Suomi, maamme laajin maisema-alue. Se on mäkien ja laaksojen pienpiirteinen mosaiikki lehtevine metsineen, monipolvisine vesistöineen ja viehättävine kyläviljelmineen. Järvi-Suomi ulottuu halki puolen Suomen Uudenkylän Kuninkaanharjulta Kainuun rajoille, Uudenkylän Pönnölän peltoaukeiden välisen vanhan ryhmäkylän asutuksesta Ylä-Savon taakse, Sylvöjärveltä Oulujärvelle, kahden tulvehtivan järven rantamalta toiselle. Ensimmäisen Salpausselän Kuninkaanharju Uudessakylässä on ollut kuuluisa näkymistään kautta aikain. Päijät-Hämeessä on vuosisatojen kuluessa vieraillut ani harva kuninkaallinen, mutta muutama sentään, ja nimenomaan Uudessakylässä. Sama Kuninkaanharjun maisema hyväilee nykyajan ihmistä uudelta reppuselkäisen saukon vaellusreitiltä. Ensimmäiseltä Salpausselältä ei tavoita missään muualla kuin Uudessakylässä yhtä avaran vaikuttavaa luonnon ja kulttuurin yhteisen historian näyttämöä. Kuninkaat Uudessakylässä Ensimmäinen varmasti Päijät- Hämeessä käynyt siniverinen hallitsija oli Suomen herttua ja sittemmin Ruotsin kuningas Juhana. Hän saapui 1556 Lammin ja Hollolan kautta Nastolaan ja oleskeli Uudessakylässä elokuuta, peräti neljän päivän ajan. Uudestakylästä herttuan matka jatkui Iittiin ja Elimäelle. Seuraavat kuninkaalliset vieraat olivat Aadolf Fredrik 1752 ja Kustaa III 1775, molemmat Ruotsin kuninkaita, isä ja poika. Tiedetään, että kuninkaalliset yöpyivät Uudessakylässä Ensimmäiseltä Salpausselältä laskeutuvan Myllymäen juurella Sipilässä nimismies Weckmanin luona. Sipilästä he nousivat nimismiehen johdatuksella harjun laelle ihailemaan iltakävelyllä Uudenkylän kulttuurimaisemaa. Isä ja poika Kuningas Aadolf Fredrik saapui suuren seurueen kera Suomeen 1752, juuri perustamastaan Loviisan kaupungista Uuteenkylään 4. päivänä heinäkuuta. Korpraali Gardemeister oli käskenyt paikkakunnan ruotusotamiesten saapua juhlaa varten täydessä varustuksessa Uuteenkylään. Hollolan rovasti Jakob Krook otti kuninkaan vastaan ja piti ylhäiselle vieraalle saarnan. Myös Hämeen ja Savon papiston lähetystö oli tullut alamaisesti tervehtimään harvinaista vierasta. Kuninkaalliseen ohjelmaan kuului myös käyskentely Kuninkaanharjulla. Historian leikkiäkö se, että myöhemmin Runebergin runo vänrikissään sekä nykyinen runon ja suven lippujuhla sattuivat noihin sydänsuven ihanimpiin päiviin, mitkä kuningas Aadolf Fredrikin sallittiin kokea Uudessakylässä. Päivän levon jälkeen Sipilässä seurue jatkoi 6. päivänä heinäkuuta kulkuaan Hämeenlinnaan. Kustaa III noudatti "eerikinretkellään" 1775 lähes samaa reittiä kuin isäänsä. Silloiselta itärajalta, Turun rauhan 1743 Kymijoen-linjalta, kuningas saapui rajapitäjän Iitin kautta Nastolaan 16. päivänä kesäkuuta. Hänkin käveli ihaillen pitkin Kuninkaanharjua. Varmaan tuolloin kesäkuussa tuomien ja pihlajien valkeiden kukkaterttujen kauneus ja tuoksu Uudenkylän kulttuurimaisemassa ilahduttivat Kustaa-kuningasta niin kuin vieläkin. Kaunosieluisen Kustaan kuuluikin ihailla luontoa. Tämäkin kuningasvieras yöpyi Sipilässä. Tarinan mukaan hallitsijan viihtyvyydestä pidettiin niin hyvää huolta, että häneltä jäi Uuteenkylään Seestan piian kanssa poikalapsi, joka kasvoi ja eli koko elämänsä Nastolassa. Kustaa III jatkoi matkaansa Lahden kautta Anianpeltoon. Seuraavana vuonna hän perusti Heinolan kaupungin. Mennessään Kustaa-kuninkaan kerrotaan juoneen vettä suuresta lähteestä vanhan Kirkkotien varressa Uudenkylän Kanervan asutuksen pohjoisreunassa. Paikana nimeksi vakiintui Kuninkaanlähde. Nykyisin se on luonnon ja historian nähtävyyskohde.9 Markku Sakari Meriluoto ja Matti Oijala Varhaisen vallan vaiheita Uudenkylän hallintopitäjä Ruotsin hallinnon vakiintuessa Kaakkois-Hämeessä perustettiin Uusikylä luultavasti 1340-luvulla kuningas Maunu Eerikinpojan asutustoiminnan seurauksena. Maininta nimismiehen virkatalosta vuodelta 1422 on vanhin kirjallinen tieto Uudestakylästä. Siitä alkaen käräjiä istuttiin Uudessakylässä yli luvun puolivälin. Nimismiehen virkatalo oli tuonaikaisen hallintopitäjän keskus. Nimismies vuorotteli alkuaan kylästä toiseen, mutta 1500-luvun loppupuoliskolta alkaen hän asui tavallisimmin Uudessakylässä. Uudenkylän hallintopitäjän alue ulottui Artjärvelle, Korpikylään eli nykyisen Orimattilan pääosaan ja kauas takamaille, Jaalaan asti. Meidän aikanamme tavoiteltavan suurkunnan alueellinen esikuva löytyy kaukaa menneisyydestä. Uudenkylän valinta hallintopitäjän keskuspaikaksi selittyy siten, että "uusi kylä" perustettiin kruunun uudisasutuksen yhteydessä itään vievän yleisen tien varteen poikittaisteiden risteykseen. Ensimmäisen Salpausselän maasto soveltui ratsastusreitiksi linnojen välille Turusta Hämeen linnan kautta Viipuriin. Valtakunnan päälinnat yhdistävän tien varsi asutettiin jo 1300-luvulla, jotta liikenne ja huolto toimisi. Kustaa Vaasan aika 1500-luvun puolimaissa nivoi Uudenkylän lopullisesti Ruotsin kuninkaan ja kirkon alaisuuteen. Pyhien paikkojen arvoitus Uudenkylän kappeli Kerrotaan, että Uudessakylässä ovat olleet kirkko tai kappeli ja kalmisto. Tarinat säilyvät pitkään kansan keskuudessa, vaikka pitävää kirjallista tietoa ei olisikaan. Vuodelta 1555 mainitaan erityinen Uudenkylän kappeli, mikä lienee vastannut suunnilleen nykyistä Nastolaa. Kappelin alue on voinut olla laajempikin ja käsittää kaikki Iitin kirkkopiiriin kuulumattomat Uudenkylän hallintopitäjän kylät. Mahdollinen kappeli on sijainnut Uudessakylässä ennen Kolumbuksen aikaa luvulla, mutta missä? Ehkä Heinolantien Myllymäen juurella Kurkelantien risteyksen kulmassa. Vanha Kirkkotie, nykyinen Mustakalliontie, suuntautuu alhaalta Heinolantien poikki suoraan kohti arveltua kappelin paikkaa, missä on mutka oikealle, ja jatkuu Kurkelantienä itään. Vanha Kirkkotie yhä karttaan nimellä merkitty ja osaksi alkuperäisenä Kuninkaanlähteineen kulkee Uudenkylän kautta kilometrimäärin paikoin korkean ja jyrkkärinteisen Ensimmäisen Salpausselän syvässä varjossa. Siellä kelpo rekikeli jatkui pitkään kevääseen senkin jälkeen, kun harjunpäällyksen teiltä lumi oli hävinnyt ei vähäinen etu silloisissa kulkuoloissa. Kalmisto kappelin vieressä Uudenkylän isojakokartassa 1700-luvun lopulta on Nastolan historian kirjoittajan, dosentti Anneli Mäkelä-Alitalon mukaan useita kirkolliseen toimintaan viittaavia paikannimiä. Ristinpelto Myllymäen juurella viittaa mahdollisesti Uudenkylän kappeliin ja vanhaan hautausmaahan. Noihin aikoihin vainajat haudattiin kirkon alle. Kappelin sijainti sopisi myös esimerkiksi Kurkelantien länsipuolelle Heinolantien ja Mustakalliontien väliin, missä lähinnä maantietä on entisen mökin ja sahan paikka vähäisellä töyräällä.10 Markku Sakari Meriluoto ja Matti Oijala Villiintyneen kuusiaidan rajaama harjunsyrjä Myllymäestä länteen päin on entinen niitty, laidun ja sitten metsäpuiden taimitarha, nykyisin lehtoiseksi viidaksi metsittynyt. Sielläkö oli Nastolan ensimmäisen kalmiston paikka? Toisaalta myös Kurkelantien risteyksen itäpuolella on hautausmaaksi soveltuva kivetön maalaikku, Sipilän entinen perunamaa. Siinä harjuntyven paksun lumen alla tihkuinen kostea maa routaantui vain vähän tai ei lainkaan. Kappelista kerrottua Uudenkylän kansakoulun opettaja Katri Silén toimi virassaan koulun rakentamisesta 1893 alkaen vuoteen 1930 asti. Vain pari vuotta hänen pitkän kautensa alusta Uudestakylässä tehtiin ensimmäinen muistiin merkitty muinaisten asioiden inventointi. Siinä Uudenkylän kappeli esiintyy muistitietona, kuten Hämeen Sanomiin 1890 kirjoitettiin. Katri Silén vei oppilaat kotiseutuopin tunnilla Myllymäen juurelle. Siellä hän näytti entisen Uudenkylän kappelin paikan ja kertoi sen tarinan, mikä kylässä on muutenkin tunnettu perimätietona. Kyläläiset muistelevat kuulleensa, että lähellä kappelin paikkaa nykyisellä Arvilan tilalla sijaitsevan silokylkisen Mustankallion rinteessä olisivat olleet vanhan kirkon viinikellarin jäänteet. Sipilän tilan omistaja Lyydia Hamara taas puhui vanhasta viinikellarista Heinolantien ja Kurkelantien välisessä törmässä. Arvilan tilan omistaja Heikki Jarla näki tämän kellarin sisällä käydessään tiilillä holvatun kivirungon. Mahdollinen uhrilehto on perustettu pakanuuden ajalla ennen Ruotsin valtaa osaksi samoista syistä kuin myöhemmin raivattiin laidunniitty ja sen jälkeen synnytettiin taimitarha: haudat oli helppo kaivaa tasaiseen, kivettömään maahan. Molemmin puolin harjunalustan maa on kivikkoinen ja kaivettavaksi kelvoton totta kai Kivismäen alla. Uudenkylän asuttaminen Vanha ryhmäkylä Alkuperäinen "vanha" Uusikylä maataloineen ja niiden lukuisine talousrakennuksineen sijaitsi tiiviisti Heinolantien varressa Ensimmäisen Salpausselän ja Sipilänmäen (Koulunmäen) välissä. Kylän paikka vastasi hyvin aikakautensa ihanteita. Asuintontit perustettiin tieharjanteen aurinkoiselle ja kuivalle, kovapohjaiselle maalle, viljelykset ja laitumet välittömästi talojen itä- ja länsipuolelle hyväkasvuisille rinn le. Kasvaessaan kylä kävi ahtaaksi luvun puolivälin jälkeen siirrettiin ensimmäinen talo Säyhteentien varren Pönnölän peltoaukean takaiselle Pönnölänmäelle. Isojaon lähestyessä kruunu halusi taajentaa Uudenkylän asutusta ja muodostaa kylään kymmenkunta uudistilaa. Kartanoiden omistajat kuitenkin vastustivat hanketta ja onnistuivat estämään sen kuninkaan tuella, vaikka tilat oli jo merkitty maastoon. Kruunun uudistiloista yksi oli suunniteltu Säyhteelle. Isojaossa noin 1800 taloja siirrettiin vanhasta ryhmäkylästä Pönnölänmäelle. Varsinainen maalaiskylä hajosi lopullisesti uusjaossa 1930-luvulla. Seuraava mahdollisuus asutuksen laajentamiseen tulee Uudenkylän osayleiskaavatyön yhteydessä 2009 alkaen. Koillisesta ja luoteesta Pönnölän ja Uudenkylän peltoaukeiden yli Uudenkylän vanhaa ryhmäkylää katsoen Ensimmäinen Salpausselkä muodostaa kulttuurimaiseman taustaksi vakuuttavan rauhallisen horisontaalisen linjan. Mahdollisen kappelin ja kalmiston paikka oli keskeinen vanhassa ryhmäkylässä, sijaitsihan vieressä paikkakunnan ja koko Uudenkylän hallintopitäjän merkittävin talo, nimismiehen virkatalo Sipilä, Vanhakartano.11 Markku Sakari Meriluoto ja Matti Oijala Uusi Uusikylä Lampuodit eli itsenäisen tilan vuokraajat siirrettiin ryhmäkylän ulkopuolelle luvulla perustettiinkin merkittävä määrä torppia yleensä pellonraivaukselta säästyneisiin kallioisiin metsäsaarekkeisiin. Niiden asutus noudattaa yhä torppien sijoitusta leimallisena kylän maatalousalueen rakenteelle. Talollisten ryhmäkylän vastapainona kyyhötti kokonainen Kirviän (Kirviön) torpparikylä Ensimmäisen Salpausselän päivänpuolella Kuivannolle johtavan nykyisen Asemantien varressa. Tilattomat taas asettuivat kartanoiden maalle; sitä väkeä oli Uudessakylässä paljon rautatien tulosta 1870 alkaen. Vasta myöhemmin asutus levisi muun muassa Uudenkylän asemalle, minkä seutua nykyajan ihmiset pitävät varsinaisena Uutenakylänä. Rautatien myötä Uuteenkylään kasvoi taajama, missä rakennukset sijaitsivat aluksi kartanoiden mailla. Uuteenkylään ei laadittu asemakaavaa, vaan kartanot vuokrasivat rakennuspaikat ja omistajat määrittivät kylän kehityksen suuntalinjat. Vuonna 1905 Uudessakylässä oli jo 166 maata omistamatonta ruokakuntaa: rautatieläisiä, maakauppiaita ja muun muassa kansakoulunopettaja. Heinolantien ja Kouvolantien (Uudenkyläntien) risteykseen syntyi asutusta. Karlssonin majatalo ( ylä-karlsson ) ja kauppa sijaitsivat aivan tasoristeyksen vieressä. Radan eteläpuolelle siirtyi 1926 vanhasta ryhmäkylästä Meriluodon kauppa, nykyisin Uudenkylän asemanseudun komein rakennus. Asutus rakentui risteyksestä myös kohti vanhaa ryhmäkylää. Myöhemmin rautatieaseman ja Heinolantien risteyksen väli rakentui täyteen ja muodosti asemakylän keskustan. Nyby rautatieasema ja postiasema Rautatieasema sijoitettiin Kirviän torpparikylän ja Kuivannontien (Asemantien) risteyksen kohdalle. Alustavasti asemaa suunniteltiin lännemmäs suunnilleen Uudenharjun talon paikalle (Uudenkyläntie 9) ja ratapihaa sen viereen, nykyisen Uudenkylän valtatieliittymän yläpuolelle. Nastolasta Uuteenkylään Pietarinrata olisi kulkenut harjunalustan soiden kautta kallioiden välistä likimain valtatien uutta linjaa pitkin. Sieltä se onneksi nostettiin kovalle maalle Ensimmäisen Salpausselän eteläreunaan. Aseman luo rakennettiin useita taloja rautatieläisille. Vanhoista rautatierakennuksista nykyaikaan on säilynyt vain asemamiesten kaunis kahden perheen talo vuodelta 1907 rautatieaseman alapuolella. Asemapäällikkö asui vuoteen 1940 asemarakennuksen yhteydessä. Alkuperäinen Nybyn asemarakennus vuodelta 1870 tuhoutui talvisodan viime päivien ilmapommituksessa. Tilalle rakennettiin 1940 nykyinen rautatieasema ja vastapäätä Kouvolantien alapuolelle samoilla julkisivupiirustuksilla erillinen asemapäällikön talo. Nastolan ensimmäinen postiasema perustettiin 1883 rautatieaseman yhteyteen, sekin Nyby-nimisenä. Valtion posti oli toiminut asemalla jo sen perustamisesta alkaen, Uusikylä-nimellä vuodesta Suuriruhtinaanmaan aikaan rautatieaseman nimikilpi kirjoitettiin komeasti kolmella kielellä, myös kyrillisin kirjaimin: NYBY. UUSIKYLÄ. HЮБЮ. Entinen harmaa ja vaatimaton Kirviän torpparikylä on muuttunut nykyiseksi vehreäksi ja viihtyisäksi Uudenkylän asemanseudun omakotialueeksi. Uudenkylän liikekeskuskin on siirtynyt ryhmäkylän ja asemanseudun jälkeen jo kolmanteen paikkaansa, niin sanottuun Rakokiveen; kirkonkylän itärajahan kulkee Elementintiessä. Rakokiven ja siitä länteen suuntautuvan Kausantien nimet juontuvat kaukaa menneisyydestä: Elementintien alussa sijaitsivat Kausanhuokon ja Rakokiven historialliset rajapaikat, tienrakennuksessa hävitetyt. Kausanhuoko liitti yhteen Uudenkylän, Nastolan, Villähteen ja Kuivannon kylät, Nastolan ja Orimattilan pitäjät sekä Hämeen ja Uudenmaan läänit. Pietarinrata ja Uudenkylän asema täyttävät 140 vuotta 2010, mihin on valmisteilla elämyshistoria1 ). 1 ) Markku Sakari Meriluoto (tulossa). Uusikylä seuraava! Pietarinradan liikennettä ja kotiaseman elämää. Kustantaja Laaksonen.12 Markku Sakari Meriluoto ja Matti Oijala Säyhtee melkein Uuttakylää Säyhteentie erkanee Heinolantiestä koilliseen keskeltä Uudenkylän vanhaa ryhmäkylää ja kulkee Pönnölän peltoaukean halki Pönnölönmäelle sekä edelleen Säyhteen kylään. Puolimaissa tietä on Nastolan ja Iitin raja, samalla entinen Hämeen ja Kymen läänien raja. Säyhteen kylä sijaitsee luonnonihanalla paikalla Kotojärven ja Arrajärven välisellä aurinkoisella kivikautisella asuin- ja viljelykunnaalla, mistä myöskään Selkojärvi ja Harramaanjärvi eivät ole kaukana. Arrajärven ja Kotojärven pohjukan tultua kierretyiksi Rantaraittia pitkin Kotojoen yli Kaunistontie työntyy metsien kautta Inkerinniemeen ja jylhänkorkean Huhkaimenvuoren sivua aina Kymenkäänteeseen asti, missä Arrajärven pohjoispää liittyy Kymijokeen. Säyhteeltä on ollut luontevampi asiointiyhteys Uuteenkylään kuin pitempää tietä oman kunnan keskukseen Kausalaan. Vastavuoroisesti Säyhtee on houkutellut Uudenkylän suunnasta virkistymään kauniin luonnon, suurten reittivesien ja jyhkeiden metsien äärelle. Historian alussa Säyhtee oli osa Nastolaa ja Uuttakylää, mutta Iitin perustamisen yhteydessä liittyi siihen luvulla koko Säyhtee määrättiin Arrajoen kartanolle augmentti- eli aputiloiksi, ja 1760-luvulla kartano osti kylän perinnökseen siinä ei napilla pelattu. Maakirjoissa Säyhtee oli isojakoon asti osa Uudenkylän jakokuntaa, vaikka sijaitsikin eri kunnassa kuin emäkylä. Vasta isojaossa noin 1800 Säyhtee erotettiin Uudestakylästä. Lääninrajakin tuli Uudenkylän ja Säyhteen välille 1831, kun Hämeen ja Uudenmaan läänit erotettiin Iitti kuului silloin Uudenmaan lääniin luvulla Arrajoen kartanon paroni Rabbe Wrede muodosti Säyhteen takamailla sijaitsevan Kananojan neljästä torpasta ulkokartanon. Siten Kananojaakin Kymijoen rantamalla Tapolassa voidaan kaukaisesti pitää uusikyläläisenä kartanona. Vielä 1879 tehtiin aloite Vuolenkosken ja Säyhteen kylien siirtämisestä Iitistä Nastolaan, Kymijoen tälle puolen. Koska pitäjänrajan lisäksi olisi ollut siirrettävä lääninrajaakin, hanke raukesi. Aluehallinnon uudistuksessa itsenäinen Iitti saattaa palata Kymestä takaisin lännen yhteyteen. Kartanoiden Heinolantie Historialliset väylät Uusikylä on vanhastaan sijainnut useiden valtakunnallisesti merkittävien teiden risteyksessä. Kylään on ollut helppo tulla kaikista suunnista, mistä on ollut siunauksensa ja riesansa. Liikenne on kautta vuosisatojen edistänyt Uudenkylän kehitystä tai yhteyksien katkettua Pietarinradan poikki onnettomasti taannuttanut sitä 1980-luvulta alkaen. Lännen-idän päätiellä Ylisellä Viipurintiellä oli Lahdesta itään kaksi haaraa, kummankin edessä Kymijoki. Virta oli ylitettävä lautalla joko alajuoksulla Ensimmäisen Salpausselän tasalla Keltissä Kuusankosken alueella tai yläjuoksulla Toisen Salpausselän korkeudella Vuolenkoskella. Mikäli lautta sattui olemaan epäkunnossa, täytyi matkata ylityspaikalta toiselle. Tätä varten tarvittiin yhdystie. Vanhan Uudenkylän läpi Sylvöjärven itäistä rantaa seuraten kulkee Heinolantie, alkuperäinen yhdystie Salpausselkien ja Kymijoen lauttapaikkojen välillä. Heinolantie on erittäin vanha yleinen tie. Se syntyi osaksi Suurta Savontietä tarkoin nykyiselle paikalleen jo 1500-luvun loppuun mennessä, kauan ennen Nastolan kirkonseudun ja Ruuhijärven teitä. Heinolantie siirtyi valtion maantieksi 1920-luvulla.13 Markku Sakari Meriluoto ja Matti Oijala Sodan ja rauhan tiet Ennen kuin Ruotsin ja Venäjän raja siirtyi 1743 Kymijoelle, rakennettiin maantie Hamina-Uusikylä, yhteys Suomenlahdelta Ensimmäisen Salpausselän takaiseen Hämeeseen. Maantien merkitystä korostivat Hämeen linnan asema sotilaallisena varustuksena ja pyrkimys tehdä Haminasta itäisen Suomenlahden tärkein satama, mutta pohjimmaisina lienevät olleet sotilaalliset tavoitteet. Tie valmistui juuri sodan alla 1740, mutta lopulta sen merkitys jäi paikalliseksi. Pohjoispään tielinja Kaukaan tie eli Suolatie (Yläkyläntie) erkani Ylisestä Viipurintiestä Uudenkylän itäpuolella Haarankylässä "tienhaaran kylässä", mistä se jatkui Iitin Maakansaan suoraan Sääskjärven ja Elimäen kautta Suomenlahden rannikolle. Suolatie on Hiisiön päästä jo suljettu tila-aitauksin. Uusi valtakunnanraja käänsi liikenteen länttä kohti. Heti Turun rauhan jälkeen perustettiin 1744 rajapostikonttori Kymijoen suulle Ruotsinpyhtään Ahvenkoskelle. Sieltä määrättiin yleinen postitie Mikkeliin, tärkeään viiden tien risteykseen. Näin syntyi myös Nastolan ensimmäinen vakinainen yleinen postilinja, postitalon paikkana Uudenkylän Tuomala. Jo 1663 alkaen Uusikylä oli toiminut postinkuljetuksen solmukohtana vaihtuvien postitalonpoikien voimin sekä idän-lännen että etelänpohjoisen suuntiin. Postitalonpoika oli arvostettu kansalainen. Uudenkylän ensimmäinen postitalonpoika Heikki Erkinpoika oli samalla nimismies ja kestikievarin pitäjä. Kun Hamina oli menetetty, kuningas Aadolf Fredrik perusti Suomen-matkallaan 1752 ennen Uuteenkylään saapumistaan Suomenlahden rantaan uuden satamakaupungin Loviisan. Sieltä Savoon tarvittiin ulkomaankaupan avaamiseksi uusi maantie. Se rakennettiin Artjärven kautta Uuteenkylään, mistä ennestään jatkui Suuri Savontie Heinolaan, Heinolantie. Asemantien-Kähäräntien-Kuivannontien reitti vie yhä suoraan Uudestakylästä etelään Artjärven suuntaan. Suomen sodassa 1808 Ahvenkoskelta länteen pyrkinyt vihollinen hyökkäsi Uuteenkylään kaikista kolmesta suunnasta: Kausalasta, Heinolantietä ja Kuivannontietä. Sitä pitkin Loviisasta marssivat puolestaan saksalaiset vapauttajat Uudenkylän tuhoisiin taisteluihin Suomen tieliikenteen historiassa mainitaan Haminan-Uudenkylän ja Loviisan-Uudenkylän maantiet valtakunnan keskeisinä 1700-luvulla syntyneinä tieyhteyksinä kuten esimerkiksi maantiet Porista Vaasaan ja Oulusta Savoon. Kievarista kievariin Heinolantien risteyksissä Uudessakylässä ja 15 virstan (Suomen virsta on 1069 metriä) päässä Järvisillä matkustavaisia palvelivat majatalot, kestikievarit. Uudenkylän kestikievari mainitaan Järvisten kestikievari sijaitsi Vierumäen ja Vuolenkosken teiden risteyksessä silloin ei vielä ollut pohjoista oikotietä ja toimi , minkä todistaa muistolaatta vanhan aitan seinässä. Kestikievarissa saattoi yöpyä ja vaihtaa hevoskyydistä toiseen. Esimerkiksi 1884 Uudestakylästä otettiin 1642 kyytiä, keskimäärin 4-5 kyytiä päivässä. Normi oli kyyti hevosta ja päivää kohti, joten hevosia tarvittiin Uudessakylässä neljä ja Järvisillä kaksi. Kun Riihimäen-Pietarin rautatie valmistui 1870, maantiestä Uusikylä-Järvinen-Vierumäki-Heinola tuli tärkeä yhdystie alueen ainoasta kaupungista rautatielle. Heinolan lähin rautatieasema oli Uusikylä, minne kaupungissa valmistettuja tuotteita kuljetettiin. Muistiin on jäänyt muun muassa viinan kuljetus Heinolan viinatehtaalta; Heinolantietä onkin kutsuttu Viinantieksi. Uudessakylässä Heinolantie erkani Kouvolantiestä ratapihan itäpäässä ja ensimmäiseksi ylitti Pietarinradan. Tasoylikäytävän pielessä oli tienviitta "HEINOLA 40". Kilpi näkyy heti alussa Risto Jarvan elokuvassa Jäniksen vuosi (1977); Vatasen seikkailu alkoi Uudestakylästä ja jatkui jäniksenpyynteineen Heinolantiellä!14 Markku Sakari Meriluoto ja Matti Oijala Sylvöjärven maisematie Heinolantie noudattaa Uudenkylän-Pönnölän ja edempänä Arrajoen peltoaukeilla hienosti maaston kulkukelpoisinta selkää mäkiä ja laaksoja kiertäen, paikoin notkeasti myötäillen. Heinolantie on hyvä esimerkki vanhastaan maastoon sovittuneesta maisematiestä. Sitä suositellaan pyörätienä Iitin mutta ei Nastolan matkailukartoissa! Maiseman silmä Sylvöjärvi peilautuu Heinolantien hitaan kulkijan silmiin kauniisti kapean rantametsän lomasta. Etenkin ilta-aikaan järven hopeinen välke hurmaa kaiken matkaa. Tienvarsi Uudestakylästä Arrajoelle kasvaa vielä komeaa metsää vailla ensimmäistäkään avohakkuuta. Laaksojen varjoiset kuusikot, kallioiden valoisat männiköt ja rantojen heleät koivikot lomittuvat somasti toisiinsa kainalossaan vanhaa asutusta. Kaunomaisema kukkeimmillaan tarjoutuu varhaiskesällä, kun tienvarren entisillä hakamailla loistavat tuomet ja pyhät pihlajat kuin lumivalkeat soihdut. Sylvöjärven eteläosan Sammalsillan monimuotoinen kosteikko- ja perinnemaisema näkyy ja sen alkukesän lintukuoro kuuluu hyvin Heinolantielle. Pitkospuinen luontopolku houkuttaa poikkeamaan trooppisen rehevän kasvimaailman keskelle kuin Amazonasin viidakkoon. Vaatimaton Sammalsilta itse on oivallinen romanttinenkin! yölaulajien kuuntelupaikka. Ainakin satakieli ja kaulushaikara tulevat tutuiksi. Retken jälkeen voi virkistyä kylän uimarannassa. Viereisen Mannakodin yhteyteen on perustettu luontokeskus näyttelyineen ja palveluineen. Sammalsillan luontoa ja kulttuurihistoriaa on tutkittu vuosikymmenten ajan kirjaksi asti 2) : 2) Sari Dufva, Markku Sakari Meriluoto ja Matti Oijala Sylvöjärven Sammalsilta - Uudenkylän luontoa. SAMMALSILTA-hanke. Sylvöjärven puolimatkassa Uudenkylän ja Immilän rajalla Heinolantie nousee jyrkästi Hautaanmäen kalliolle. Luonnontilaisen kaltaisen, suojelun arvoisen metsän ja kauniin näköalapaikan kaikkine mahdollisuuksineen omistaa Nastolan kunta. Yllättävän korkealta kalliolta kukkulalta honkien lomasta näkyy Sylvöjärven Hautaan kapeikon yli Toivonojan kartanon valtakunnallisesti merkittävä kulttuurimaisema. Hautaanmäen rehevissä reunametsissä kukoistavat keväiset valkovuokot vuokkovyöhykkeen pohjoisrajoilla. Niiden perään varjoisen kuusikkomaan täyttää valkea matto uudelleen, kun käenkaali kukkii. Kevään 1918 tapahtumissa Hautaanmäkeen surmattiin Arrajoen kartanon isännöitsijä ja metsänvartija. Kun Sylvöjärvi peilautuu salskean rauduskoivikon lomasta, komeapuustoisen harjanteen nousussa kannattaa tarkata vastapuolella kauniin punaiseksi kunnostettua kartanon entistä metsänvartijan taloa. Sylvöjärven pohjoispäässä Arrajoella Heinolantien Halinin silta ylittää Arrajoen niskan. Halinit olivat Arrajoen kartanon käsityöläisiä. Heidän torppansa sijaitsi joen eteläpuolella sillan kupeessa. Entisen asutuspaikan vallanneessa tuuheassa tuomistossa suositun onkipaikan vieressä laulavat nyt jaloääniset taiturit satakieli ja viitakerttunen. Vehmasrantainen, verkalleen mutkitteleva Arrajoki johdattaa Nastolan vesistön rajan yli Hämeestä Kymeen, Arrajärven kautta Kymijokeen. Ennen siltaa samaan suuntaan erkaneva Oulajantie muistuttaa nimellään Arrajoen yläjuoksun laajasta tulvaniitystä ja -luhdasta. Halinin sillan jälkeen kuusikuja nousee Arrajoen kartanolle. Heinolantietä kartanon herrasväki ajeli Uudenkylän asemalle Helsingin-junalle komeasti nelivaljakolla. Lännen puolelle erkanee Arrajoentie Immilän Myllymäelle. Yhdessä Arrajoen kartano ja Immilän Myllymäki muodostavat Nastolan kulttuurihistorian merkittävän osan, mikä on tutkittu ja tallennettu kirjaksi 3). Immilän kunnostetun myllyn ja Immilänjoen kuohuvan kosken perinnemaisema kesänäyttelyineen ja -tapahtumineen on Nastolan merkittävin matkailunähtävyys, minkä suosio kasvaa vuosi vuodelta. 3) Matti Oijala Immilän Myllymäki. Immilän ja Arrajoen asutushistoriaa. Immilän Mylly ja Saha. Halinin sillasta pohjoiseen Heinolantietä reunustaa istutettu koivukuja Arrajoen kartanon paronit halusivat, että maantie on kaunis kävellä. Ikä painaa jo koivuja: eräässä lahon vaivaamassa puussa pesi 2007 harvinainen harmaapäätikka. Rakuunantorpan töyrään ja kartanon siirtolaispeltojen jälkeen15 Markku Sakari Meriluoto ja Matti Oijala Heinolantie nousee Salpausselkien väliselle karuhkolle, harvaan asutulle vedenjakajamaalle. Järvisten entisen kestikievarin mutkista tie työntyy luoteeseen Vierumäelle ja koilliseen Vuolenkoskelle, naapuripitäjien puolelle. Päällystetty Heinolantie Vuolenkoskelta Uuteenkylään on monin verroin sujuvampi yhteys rintamaille kuin mutkainen ja vaarallinen, sorapintainen Jokuentie Iitin kuntakeskukseen Kausalaan. Heinolantien Myllymäki Kustaa Weckman ja muut myllärit Heinolantien vaikeakulkuista Myllymäen nousua Ensimmäisen Salpausselän laelle Uuteenkylään on loivennettu useaan kertaan. Jyrkkä se on vieläkin, aikoinaan suorastaan tuhoisa vähävetoisten autojen raskaille tukkikuormille, joita talvikeli vyörytti rinteeltä alas. Pienet koululaiset kapuavat yhä päivän lopuksi hartaasti suurta mäkeä ylös. Toisaalta nykyistä kevytväylää kelpaa laskettaa polkupyörällä uimaretkelle Sylvöjärvelle. Mutta mistä nimi Myllymäki oliko siellä mylly? Oli! Uudenkylän viimeinen merkittävä nimismies Kustaa Weckman (virassa ) rakensi Myllymäelle luvulla tuulimyllyn. Sen paikka on merkitty vanhoihin karttoihin. Nykyisen tulkinnan mukaan mylly sijaitsi Seurojentalon eli Sähkötien haaran luona pienellä kumpareella. Kuningas Kustaa III siis näki tuulimyllyn vierailullaan Kuninkaanharjun näköalapaikalla Loppuaikoinaan tuulimyllyssä oli palkattu myllärikin, Uudenkylän mylläri. Tuulimylly lakkasi toimimasta 1820-luvun puolivälissä, kun Immilän alakoskeen uudelleen rakennettu Sipilän ja Toivonojan vesimylly alkoi toimia täydellä teholla. Tuulimyllyn perustaja, varakas nimismies Kustaa Weckman, teki lopulta mittavan konkurssin. Tuulimylly katosi, mutta kyläläisten antama paikannimi Myllymäki jäi. Uudenkylän toinen, Sireenin mylly toimi luvulle asti vastapäätä vanhaa tuulimyllyn paikkaa Pietarinradan eteläpuolella Uudenkyläntien vieressä. Mylläri Valle Sireeni oli lähtöisin evakko Viipurin maalaiskunnan Vanhastakylästä, sinne jääneestä myllystään. Vanhastakylästä Uuteenkylään mutta Laurosen opettajaperhe pakeni Raja-Karjalan Salmin pitäjän Uudestakylästä Uudenkylän koululle! Kuninkaanharjun talviset sankarittaret Samalla Ensimmäisen Salpausselän korkealla (125,9 m mpy) laella kuin tuulimylly kohosivat myöhemmin myös kolmiomittauksen kiintopistetorni ja talvisodan aikana ilmavalvontatorni. Kaikki nämä korkeat rakennelmat näkyivät kauas etenkin pohjoisen suuntaan oman aikansa tärkeinä Uudenkylän maamerkkeinä. Kuninkaanharjulta avautuu huima näköala vanhan Uudenkylän asutukseen ja Sylvöjärven kulttuurimaisemaalueelle. Puunlatvat ylittävä näkötorni siinä olisi nykyäänkin kova juttu, minkä veroista Nastolassa missään ei ole yleisön tavoitettavissa Järvi-Suomen ihailuun. Ilmavalvontatornia käytettiin talvisodan aikana tositoimiin ympäri vuorokauden. Viimaisissa ja kylmissä korkeuksissa lotat tähystelivät viholliskoneita kaminalla lämmitetystä mutta silti koleasta vartiokopista. Lotat katsoivat koneiden lentosuunnan suuntakehältä ja varoittivat Lahtea, mitä kohti koneet pyrkivät. Venäläiset pommikoneet lensivät Viron Paldiskin tukikohdasta Suomenlahden yli. Salpausselän maamerkin saavutettuaan koneet jatkoivat ensin hieman ohi pohjoiseen, koska pelkäsivät ilmatorjuntaa harjulta, ja kääntyivät sitten länteen Lahteen. Ilmavalvontaa hoitaneet lotat oli majoitettu Hamaran (Sipilän) taloon. Yksikköä johti luutnantti Kunnas. Sipilän talo määrättiin majoituspalvelukseen myös jatkosodan aikana, mikä näin jatkoi kruunun virkatalon pitkää perinnettä. Ilmavalvontatorni purettiin heti jatkosodan rauhan tultua ilmeisesti valvontakomission määräyksestä. Seurojentalon takaa löytyy vielä yksi entisen ilmavalvontatornin perustus. Toinen jäljellä ollut antura tuhottiin vaellusreitin raivauksessa syksyllä Muut kaksi mahdollisesti vierivät sotien jälkeiseen sorakuoppaan, minkä rinne on metsittynyt läpäisemättömän tiheäksi.16 Markku Sakari Meriluoto ja Matti Oijala Sipilä - nimismiehentalo Kuninkaiden kartano Uudessakylässä on ollut varsinaisesti kolme kartanoa: Sipilä, Toivonoja ja Uusikartano. Sipilän vaiheet alkavat luvulta. Siitä erotettiin 1783 Toivonoja ja tästä edelleen 1879 Uusikartano. Sipilä eli Vanhakartano eli Hamara Myllymäen juurella vastapäätä Mustakalliontien haaraa on Uudenkylän vanhan ryhmäkylän ydin. Kartassa Sipilänmäki on virheellisesti tätä pohjoisempana. Uusikylä oli Ruotsinvallan loppuaikoina valtakunnallisesti tärkeä kylä. Kruunu rakensi Sipilän yhteyteen viljamakasiinin armeijan tarpeita varten. Kartanoiden omistajat hyötyivät tästä, koska vilja makasiiniin ostettiin käytännössä heiltä. Sen sijaan armeijan oleskelu Kustaan sodassa talven yli Nastolassa rasitti koko kappelia. Miehistö oli majoitettu kyliin ja päällystö Uuteenkylään, mikä oli kokoontumispaikkana. Myös Suomen sodassa 1808 Uuteenkylään oli sijoitettu joukkoja, mutta ne pakenivat länteen vihollisen hyökättyä. Sipilän pojat sodassa Jatkosodan vuosina Uudenkylän Seurojentalo toimi pioneerien koulutustukikohtana. Noin 50 hengen pioneerijoukkue majoittui Seurojentalolla ja piti sulkeisharjoituksia pihakentällä, mistä vielä silloin näkyi kesäisinkin Sylvöjärvelle. Pioneereiksi koulutettavien harjoitusraivauskohde oli Sipilän tilan kulmauksen kivikko Myllymäen- Kurkelantien ja Kivismäen alla, taimitarhaa vastapäätä. Kiviä ammuttiin vähemmäksi, ja veljekset Arno ja Heikki Jarla seurasivat korviaan pidellen manöövereja kodistaan Sipilästä. Lotat keittivät ruokaa pioneereille Uudenkartanon eli Gahmbergin navetan muuripadassa. Sotilaat marssivat saappaat rytmikkäästi askeltaen Seurojentalolta Myllymäkeä alas taimitarhan kulmauksen ympäri Mustakalliontielle. Sipilän kohdalla Jarlan veljekset, seuranaan usein myös taimitarhanhoitajan poika Mauri Niemi, asettuivat ruokakuppeineen jonon jatkoksi ja marssivat sotureiden mukana taimitarhan vierustaa ruokailupaikalle. Ruoanjaolla lottajohtaja Aino Riukka, Uudenkylän kansakoulun tiukka opettaja, komensi poikia pois, mutta turhaan. Pojista piti hyvän huolen pioneerileirin päällikkö, kapteeni Hugo Virtanen, Vääksyn mylläri. Hän asui esikuntineen veljesten kotona Sipilän talossa, siellä kun oli käytettävissä Gahmbergin ohella lähistön ainoa puhelin, tietysti mallia Ericsson. Sotilaiden valatilaisuus pidettiin Uudenkylän kansakoulun etelänpuoleisella avaralla laidunniityllä. Siellä vierailivat myöhemmin 1950-luvulla myös tivoli jännittävine laitteineen ja helluntaiseurakunnan suuri valkoinen saarnateltta, taatut kesän merkit Uudessakylässä. Koulupojat panivat visusti merkille tivolikulkueen tulon jo ennalta pylväsmainoksista ja kärttivät huviteltan pystytykseen vapaalipun toivossa. Joskus sen saikin, ja sitten sydäntä kylmäsi seurata surmanajaja Onni Suurosen huimaa pyörimistä suuressa puukirnussa. Siihen aikaan Uudenkylän kesä tuntui täyttyvän toinen toistaan kiinnostavammista tapahtumista, eikä kesäloma koskaan tuntunut tarpeeksi pitkältä. Sipilän oli pitkään nimismiehen virkatalo Uudessakylässä. Talon omistajat tai lähisukulaiset olivat kievarin pitäjiä ja myöhemmin kauppiaita. Sipilä oli rustholli eli ratsutila, mikä varusti ratsumiehen ja hevosen kuninkaan sotiin. Kartanon vanha päärakennus, Uudenkylän arvokkaimpia, on rakennettu ilmeisesti 1820-luvulla ainakin kolmessa vaiheessa pihalta Heinolantielle päin; talon sisällä on korkeuseroja. Talon alkuperäinen väri oli mahdollisesti keltamulta. Katon lappeissa on vanhaa lankutusta. Rakennusta on korjailtu ainakin1900, mutta ei juurikaan sitten 1920-luvun. Peltikatto on nyt hyvä, mutta muuten ulkopuoli kaipaa kunnostusta. Päärakennus on ollut viimeksi ympärivuotisessa asuinkäytössä Lyydia Hamaran aikana. Talon viimeinen asukas kesäisin 1990-luvulla oli Marja Granqvist o.s. Hamara.17 Markku Sakari Meriluoto ja Matti Oijala Sipilän pihapiirissä on yhä vanha viljamakasiini. Sen historia saattaa juontaa 1700-luvun lopulle Ruotsinvallan aikaan. Rakennusta on siirretty hieman Heinolantien levityksen takia ja samalla korjattu. Sisällä on kaksi kerrosta ja ovessa vanhaan tapaan kissan kulkuaukko. Pihapiirin vanhat kivinavetat on purettu. Vanhassakartanossa mainitaan toimineen pienen keramiikkapajan. Sen valmistamien uunikaakeleiden takana luki Karlsson Nyby. Sukunimi Karlsson suomennettiin Kaalamoksi. Sipilän nurkalta Kivismäen rinteen kautta kipuaa kivinen kärrytie, alkuosaltaan nyt uusi vaellusreitti, Myllymäen juurelta Kurkelantien ja Pietarinradan poikki Uudenkyläntielle. Tasoylikäytävä on poistettu, mutta sen puhki ruostunut risteysmerkki varoittaa yhä rautatiestä kiviaidan kupeessa. Tilanomistaja Lyydia Hamara kertoi perimätietona, että kaksi poikaa oli syönyt eväitä Kivismäellä, kun pohjoisesta oli tullut kaksi sutta, vienyt poikien eväät ja jolkottanut kylläisinä etelään päin. Taimitarhan historiaperintö Uhrilehdosta taimitarhaksi Uudenkylän taimitarha sijaitsi Ensimmäisen Salpausselän pohjoisella juurella Heinolantien jyrkän Myllymäen alla Mustakalliontien alkupään varrella. Taimitarhan perusti 1930-luvun alkuvuosina Itä-Hämeen metsänhoitolautakunta. Nykyisin alueen omistaa Metsäkeskus Häme-Uusimaa (Lahti). Palstan myi Uudenkartanon tilan omistaja, agronomi Edvin Gahmberg. Alueella sijaitsi alun perin laidunniitty. Edvin Gahmberg rakensi laidunalueen Myllymäen alapuoliseen kulmaan Uudenkartanon sahan Saha toimi taimitarhan rinnalla ilmeisesti viime sotiin asti. Suppealle alueelle syntyi Uudenkylän silloisissa oloissa melkoinen metsäklusteri, missä puuta jalostettiin siemenestä lankuksi asti. Miksi entinen laidun valittiin taimitarhan paikaksi? Alue oli selvärajainen lohko, missä puustoa ei tarvinnut raivata. Maa oli tasainen, luontaisesti kivetön ja vietti sopivasti. Maapohja oli viljavan tuore, pohjavesivaikutteinen, alkuaan luultavasti osaksi tihkupintainen, kuten Salpausselän tyvi monin paikoin. Korkean harjun varjostus suosi metsäpuiden taimien tuottamista. Kastelu oli helppo järjestää kaivo- tai lähdevedellä. Mustakalliontien alapuolella on vieläkin runsasvetinen lähde nyt kunnan vedenottamona, mutta sijaitsiko kaivo myös Mustakalliontien yläpuolella? Taimitarhan suojaksi istutettiin kuusiaidan taimet ja rakennettiin moninkertainen piikkilanka-aitaus. Kuusiaita sijoitettiin ulkoreunalle eli teiden puolelle ja piikkilanka-aita sen viereen siksi aikaa kunnes kuusiaita kasvoi mittaansa. Piikkilanka-aidan tolpantyvet hiillettiin ajan tavan mukaan lahonsuojaksi. Tolpat maalattiin punaisiksi ja niiden viistoksi sahattu pää valkoiseksi. Näyttävään aitaan tehtiin neljä valkoista porttia, yksi Heinolantien risteykseen ja kolme Mustakalliontielle palstan alkuun, keskivaiheille ja takaosaan.18 Markku Sakari Meriluoto ja Matti Oijala Taiteilijaelämää Mokka-Mökistä Moskovaan Myllymäen alarinteeseen sahan viereen kauniille koivikkotöyräälle rakennettiin punamultainen, valkopielinen mökki, mitä paikkakuntalaiset kutsuivat Mokka-Mökiksi. Siihen asettui asumaan taimitarhanhoitaja Alma Niemi, lempinimeltään Kuusiaidan Alma, edesmenneen työnjohtajan ja Nastolan kunnallispolitiikan voimamiehen Mauri Niemen äiti. Mökkiä käytettiin myös taimitarhan taukotupana siitä nimi Mokka-Mökki. Herttainen rakennus säilyi 1960-luvulle asti, minkä Uudenkylän kansakoulua käyneet muistavat. Mauri Niemi, puuseppä itsekin, rakensi ensimmäisen omakotitalonsa vähän edemmäs Heinolantien varrelle puuseppämestari Onni Joukahaisen talon viereen lähelle Säyhteen tienhaaraa. Mauri Niemen vanhin poika on Moskovassa alan koulunsa käynyt elokuvaohjaaja Raimo O. Niemi. Hänen ikä- ja opiskelutoverinsa Moskovaa myöten on toinen kuuluisa Uudenkylän (rautatieläisen) poika, Venäjän kirjallisuuden kääntäjä ja kulttuurivaikuttaja Jukka Mallinen. Merkittäviä taiteilijoita toimi jo varhain taimitarhan piirissä. Kuusiaidan taimien istutuksessa avusti myöhempi oopperalaulaja Sylvelin Långholm-Bergman; hänen puolisokseen tuli säveltäjä Erik Bergman. Sylvelin-tytön isä oli Valtionrautateiden veturinkuljettaja, jonka kutsumanimi oli Savu-Långholm. Tämä juontui siitä, että hän koeajoi 1930-luvulla Tampereen veturitehtaiden Lokomon ja Tampellan valmistamat höyryveturit Ukko-Pekat ja muut eli veti niiden ensimmäiset savut. Uuden vetokaluston vastaanottokoeajot vastasivat sitä työtä, minkä myöhempi virkanimike oli matkaneuvoja. Heitä oli kerrallaan vain muutamia veturinkuljettajia korkeimmassa ammatillisessa arvossaan. Veturinkuljettaja-koeajaja Långholmin perhe Sylvelin-tyttärineen oli taimitarhan viereisen Sipilän (Hamaran) talon vakituinen, pitkäaikainen kesävieras. Perhetuttavuus juontui siitä, että tilanomistaja Lyydia Hamaran puoliso, Nastolan kunnalliselämän vaikuttaja Fridolf Hamara oli Uudenkylän asemapäällikkö. Perheen vävy Akseli Jarla, Arnon ja Heikin isä samassa perhepiirissä, oli myös rautatieläinen. Hän toimi myöhemmin muun muassa Uudenkylän aseman sähköttäjänä (junanlähettäjänä). Akseli Jarlan isä Axel Jakobsson puolestaan oli aikoinaan Lahden veturivarikon päällikkö. Rautatieläiset tunsivat hyvin toisensa ja pitivät yhtä. Uudenkylän taiteilijaperinteitä jatkaa ansiokkaasti myös Raili ja Arno Jarlan poika, Fingerpori-sarjakuvan piirtäjä Pertti Jarla. Taimitarhasta satakielipuistoksi Viime sotien jälkeen Uudenkylän taimitarhan tuotantoa tarkasti Itä-Hämeen metsähoitolautakunnan metsänhoitaja, hämäläisittäin forstmestari Lehto. Hän oli joviaali mahakas mies, joka tuli hyvin toimeen kyläläisten kanssa. Lehto-pappa poikkesi usein tilanomistaja Lyydia Hamaran puheille Sipilän tupaan. Veljekset Arno ja Heikki Jarla kuuntelivat häntä tarkasti, ja mieluisa vieras mukavine juttuineen piirtyi poikien mieleen. Taimitarhan käyttö lopetettiin ilmeisesti 1960-luvulla. Alue metsittyi nykyiseksi reheväksi lehdoksi todennäköisesti suoraan hylätyistä kuusen taimipenkeistä. Entisen Mokka-Mökin töyräällä kasvaa nyt kolme järeää visakoivua. Mökistä ovat jäljellä kivijalat, sydänmuuri, rautaliesi ja tiiliä, mitkä ehkä oli valmistanut kiertävä tiilenpolttaja rakennuspaikalla. Myllymäen juurella metsässä näkyy myös sahan raamin betoniperusta ynnä muuta. Mökin alapuolella kasvaa arviolta satavuotinen jättiraita, minkä laajan lehvästön varjossa pidettiin evästaukoa taimitarhan aikaan. Raidan vieressä kohoaa myös jättipihlaja. Harjunalustan varjoisessa lehtomaassa kasvaa taaja, monilajinen lehtipuusto, valtalajina koivu. Vartevat kuuset ovat syntyneet taimitarhan jäännöstaimista. Kuusiryhmien alla erottuu yhä sammaloituneita käytäviä reunuksineen sekä taimipenkkejä. Alueella on myös raitakuja sekä saniaiskasvustoa merkkinä tihkupintaisen maan kosteudesta. Mustakalliontietä reunustaa vuosikymmenet leikkaamaton kuusiaita, mikä aikoinaan suojasi Mustakallion tilan fasaaneita. Kuusikulissi eristää taimitarhan omaan rauhaansa. Taimitarhan asiakirjat lienevät Metsäkeskus Häme-Uudenmaan arkistossa.19 Markku Sakari Meriluoto ja Matti Oijala Oli kerran Uusikartano Lyhyt kukoistus Sipilän-Vanhankartanon naapuri Uusikartano erotettiin Toivonojan kartanosta nykyisen Mustakalliontien varrelle Paikkaa kutsuttiin myös nimellä Toivonniemi. Uudenkartanon rakennukset sijoitettiin Ensimmäisen Salpausselän pohjoiselle juurelle suunnilleen Uudenkylän rautatieaseman tasalle. Uudenkartanon päärakennus muistutti Toivonojaa ja se toteutettiin useassa vaiheessa. Lisäksi tehtiin kaikki tarpeelliset maatilan rakennukset: työväen asunnot, lähes sadan lehmän puinen navetta, parinkymmenen hevosen talli ja kanala, myöhemmin vielä sikalakin. Paljon niittyjä raivattiin pelloiksi. Rautarouva Constance Aiempi Koiskalan ja Toivonojan kartanoiden valtatar, 1874 vain 30-vuotiaana leskeksi jäänyt Uudenkartanon perustaja Constance af Forselles oli kotoisin Helsingistä. Hänen isänsä omisti sekä Helsingin pitäjän Königstedtin nykyisen valtion edustuskartanon että Nastolan Koiskalan kartanon, missä Constance kasvoi. Hän oli siis nuoruudessaan tutustunut suurten maatilojen hoitamiseen ja johtamiseen. Constance af Forselles rakennutti Uudenkartanon päärakennuksen omien ohjeidensa mukaan. Naisellista otetta henkivät koristeelliset julkisivut ja monimutkainen pohjamuoto poikittaisine kaksikerroksisine osineen, kahdeksankulmainen näkötorni, vilpolat ja parvekkeet. Aika vaati vapautumista säännönmukaisuudesta, ja se sopi Constance-rouvalle. Rautarouva Constance harjoitti Uudenkartanon residenssissä voimaperäistä, monipuolista maataloustuotantoa ja vaikutti muutenkin monin tavoin Uudenkylän ja sen ympäristönkin kehitykseen. Jo 1879 Suomen ensimmäisessä meijerinäyttelyssä Uusikartano sai jaetun ensimmäisen palkinnon sarjassa tuore suolaamaton voi. Uudessakartanossa kasvatettiin arvokasta Ayshire-karjaa määrätietoisesti Suomessa hyväksyttiin kantakirjaan ensimmäiset Ayshire-sonnit. Niiden joukossa oli myös Uudenkartanon ylpeys White Rose Prince of Aithenbrae A10. Sveitsiläinen juustomestari Samuel Zenger meijereineen siirtyi Contancen mukana Toivonojalta Uuteenkartanoon. Kaikissa maitotalouskilpailuissa, joissa Uusikartano jopa menestyi, Constance esiintyi kuitenkin omalla nimellään. Tämä oli poikkeuksellista, koska yleensä kilpailijoina olivat meijeristit, käytännössä sveitsiläiset juustomestarit. Kartanon väkeen kuuluivat lisäksi ainakin forstmästare (metsänhoitaja), pehtori, vouti, metsänvartija, sairaanhoitaja, keskimäärin viisi renkiä ja hieman enemmän piikoja. Yhtä kaikki Constance piti kartanon ohjat tiukasti käsissään. Constance af Forselles vaikutti keskeisesti myös Uudenkylän kansakoulun rakentamiseen. Hän toimi koulukomitean puheenjohtajana perustavasta kokouksesta 1892 alkaen ja lupasi koulua varten yhden hehtaarin tontin sekä opettajattaren palkan ja lehmän nautintaan kesälaitumen. Kun koulun valmiiksi saattamiseen ei saatu lainaa valtiolta, Uusikartano lahjoitti puuttuvan summan ja koulu rakentui, laajennettiinkin pian. Kansansivistys eteni muutenkin, sillä 1893 perustettiin Uuteenkylään kirjasto, silloin Nastolan kuudes. Uudessakartanossa vietettiin seuraelämää ajan tavan mukaan. Vieraina kävi Constancen sukulaisia ja tuttavia, kuten esimerkiksi setä Frans Ivar Edelheim: senaattori ja valtiopäivämies sekä Suomen Pankin johtokunnan puheenjohtaja (Risto Rytin, Mauno Koiviston ym. edeltäjä!), joka myös kuoli Uudessakartanossa Kun arvoväkeä saapui Uudenkylän asemalta Helsingin-junalta hevosvaunuilla kartanoon, Sipilän talon tyttäret Inkeri ja Toini Hamara avasivat portin ja saivat palkkioksi 10 penniä. Viimeisinä aikoinaan sairas Constance-rouva vietiin Uudenkartanon tammilta niityn halki nousevaa tietä pitkin ylös Ensimmäiselle Salpausselälle Kuninkaanharjulle katselemaan vielä silloin avointa. rakasta maisemaa Sylvöjärvelle. Constance af Forselles kuoli 1908.20 Markku Sakari Meriluoto ja Matti Oijala Kun Pietarinrata avasi maataloustuotteiden vientimarkkinat Viipuriin ja Pietariin 1870-luvulta alkaen, Nastolan kartanot alkoivat kukoistaa. Maatalous muuttui kotitarveviljanviljelystä karjataloudeksi, minkä tärkeimmät tuotteet olivat maito, suolattu tai suolaamaton voi sekä juustot. Niiden vienti muodosti tärkeän tulonlähteen. Valtavat navetat olivat täynnä karjaa, mitä varten perustettiin eräs Suomen ensimmäisistä keinosiemenyhdistyksistä, Esperanza. Markkinat Pietarissa kuitenkin ehtyivät, kun suomalaisia tuottajia alettiin 1905 syyttää kartellista, ja loppuivat ensimmäiseen maailmansotaan ja rajan sulkeutumiseen Tarton rauhan seurauksena Kartanotontin yhteyteen istutettiin ajan tavan mukaan puisto ja puutarha. Puisto kasvoi noin viiden hehtaarin kokoiseksi hoidetuksi puistometsäksi. Puutarha sijoittui sen länsipuolelle entisen Anttilanimisen lampuotitilan talouskeskuksen paikalle, missä nykyisin kasvaa kuusimetsä. Sen siimeksessä voi vielä havaita maamerkkejä sekä lampuotitilasta että puutarhasta. Kaksi jättimäistä tammea vanhan Kirkkotien risteyksessä muodostaa yhä luonnon portin kartanoon harjunrinteen tien suunnasta. Mustakalliontien itäpäässä taimitarhan kulmauksessa sijaitsi rakennettu portti Heinolantieltä Uuteenkartanoon. Omistajanvaihdosten ja myös vuoden 1918 tapahtumien seurauksena Uusikartano alkoi rappeutua. Viime sotien jälkeen huonokuntoiseen päärakennukseen majoitettiin evakkoja. Torni oli sortunut, ja talosta otettiin puutavaraa polttopuuksi. Puinen navetta oli palanut aiemmin ja tiilinen sikala osittain raunioitunut. Lopulta päärakennus paloi 1949 Uusikartano oli tuhoutunut. Elämä jatkuu Uudenkartanon perinteitä jatkavan Mustakallion tilan alueella tammien itäpuolella kohoaa yhä upea järeäpuustoinen puistometsä. Sen itäisessä alareunassa on puoliavoin kulttuurimaisema, mitä harvakseltaan ympäröivät tavattoman jyhkeät tammet ja lehtikuuset. Siellä erottuvat vielä Uudenkartanon päärakennuksen perustukset: kivijalka, sydänmuuri ja idän puolella mahdollisesti puolikaaren muotoinen veranta. Alueelta löytyi myllynkivi, ilmeisesti Nastolan vesistön Kukkasjoen (Alvojärvestä Villähteen Kukkaseen) myllystä. Rakennusperustusten päältä on raivattu puusto, rauduskoivuja ja yksi lehtikuusi, iältään arviolta vuotta, eli ne olivat syntyneet 1949 palon jälkeen. Tilalla nykyisinkin olevan makasiiniaitan ikä on arvoitus. Uusikartano sijaitsi paikallaan vain 70 vuotta, mutta siltä ajalta ei ole topografi- tai peruskarttoja. Tuntuu traagiselta, että mihinkään karttaan ei jäänyt mitään merkintää Uudenkartanon olemassaolosta, ei edes venäläiseen topografikarttaan 1: Sen pohjana oli senaatinkartta vuodelta 1875, siis ajalta juuri ennen Uudenkartanon perustamista. Se oli ainoana maastokarttana käytössä meillä kahden maailmansodan ajoilta aina 1960-luvun alkupuolelle, suomalaisen peruskartan ilmestymiseen asti. Aikanansa upean mutta ihmisiässä kadonneen kartanomiljöön salaperäinen kulttuurihistoria puhuttelee syvästi. Entinen puistometsä Ensimmäisen Salpausselän kainalossa on kehittynyt vaikuttaviin mittoihin. Siellä laulaa kartanolintu kultarinta sulosointujaan kuten varmaan entisen Uudenkartanon aikaankin. Tilan halki kulkee Mustakalliontie, vanha Kirkkotie alkuperäisenä lähes viimeisellä osuudellaan. Heinolantien neljä kartanoa neljän kilometrin matkalla Sipilä eli Vanhakartano, Toivonoja, Uusikartano ja Arrajoki kaikkine vaiheineen kuvastavat Uudenkylän Kuninkaanharjulta avautuvan luonnon ja kulttuurin yhteisen maiseman jatkuvuutta menneestä meidän aikaamme ja Sylvöjärven kulttuurimaisema-alueen kokonaisuudeksi yhdistävää historiallista kertomusta. * * *21 Markku Sakari Meriluoto ja Matti Oijala Sylvöjärven kulttuurimaisema-alueen merkitys Valtakunnallinen kulttuuriperintö Museovirasto luetteloi valtakunnallisesti merkittävät kulttuurihistorialliset ympäristöt 1980-luvulla ja julkaisi kohteet ympäristöministeriön kanssa ). Kohdevalikoimaa tarkistetaan parhaillaan. Valtioneuvoston vahvistanee uuden luettelon 2009 valtakunnallisten alueidenkäyttötavoitteiden tarkoittamaksi inventoinniksi. 4) : Rakennettu kulttuuriympäristö. Valtakunnallisesti merkittävät kulttuurihistorialliset ympäristöt. Museovirasto, Rakennushistorian osaston julkaisu 16, 1993 (2. painos 1998). ISBN , ISSN ; valikoima osoitteessa Luetteloidut kohteet edustavat vain pientä osaa kulttuuriympäristöstämme. Kauneuden ja kulttuuriarvojen vaaliminen sekä ympäristön arvokkaiden piirteiden säilyttäminen ulottuu kaikkeen rakennettuun ympäristöön. Näillä alueilla ja kohteissa pyritään säilyttämään rakennukset, rakenteet ja ympäristö mahdollisimman hyvin. Muutokset ja mahdollinen täydennysrakentaminen eivät saa olla ristiriidassa kulttuuriympäristön arvojen kanssa. Maakunnallinen kulttuuriperintö Nastolan valtakunnallisesti merkittävät rakennetut kulttuuriympäristöt ovat em. luettelon mukaisesti Erstan kartano ja puisto Nastolan kirkonkylän kulttuurimaisema Seestan kartano ja kulttuurimaisema Toivonojan kartano ja kulttuurimaisema. Päijät-Hämeen maakuntakaavaan sisältyvät lisäksi seuraavat maakunnallisesti merkittävät maisema-alueet: Arrajoen kulttuurimaisema Immilän kulttuurimaisema Toivonojan kulttuurimaisema Uudenkylän kulttuurimaisema. Sylvö paikannimenä on maassamme ainutkertainen vain täällä ja Heinolantie sijallansa alkuperäinen vuosisatojen takaa. Sylvöjärvi ja Heinolantie liittävät toisiinsa neljä maakunnallisesti merkittävää kulttuurimaisema-aluetta: Uudenkylän, Toivonojan, Immilän ja Arrajoen. Uudenkylän ja Immilän kylien raja jakaa Sylvöjärven Hautaan kapeikossa historian määräämällä tavalla. Uudenkylän, Toivonojan, Immilän ja Arrajoen maakunnallisesti merkittäviä kulttuurimaisema-alueita voitaisiin yhdessä kutsua nimellä Sylvöjärven kulttuurimaisema-alue ja sen eteläistä osaa nimellä Uudenkylän Kuninkaanharjun kulttuurimaisema. Nastolan kirkonkylän-uudenkylän osayleiskaavan laadinnassa 2009 alkaen korostuu Uudenkylän Kuninkaanharjun kulttuurimaisema osana Sylvöjärven kulttuurimaisema-aluetta tämän kuvauksen mukaisesti. Lisätiedot:22 Markku Sakari Meriluoto ja Matti Oijala KUVALIITE Päijät-Hämeen maakuntakaavan 2006 tausta-aineistoksi on laadittu rakennetun ympäristön selvitys: Päijät-Hämeen liitto MARY Päijät-Hämeen maakunnallinen inventointi 2005 Uudenkylän kulttuurimaisema Immilänjoen ja Immilän Myllymäen kulttuurimaisema Toivonojan kartano Uudenkylän entinen vaivaiskoti Radanvarren kiviaita23 Markku Sakari Meriluoto ja Matti Oijala Sipilän rusthollin päärakennus etelästä Heinolantieltä. Kuvaaja: Henrik Wager Kuvausaika: Uudenkylän vanha kansakoulu idästä Heinolantieltä. Kuvaaja: Henrik Wager Kuvausaika: Peltokallion tilan päärakennus etelästä Heinolantieltä. Kuvaaja: Henrik Wager Kuvausaika: Uudenkylän Seurojentalo lännestä Sähkötieltä. Kuvaaja: Henrik Wager Kuvausaika: Seuraavilla sivuilla on valokuvia Uudestakylästä Kuninkaanharjulta.24 ALOITE Tieokas Markku Sakari Meriluoto Onnenlaakso Puutarhatie 24 A 18 FIN UUSIKYLÄ GSM Y-tunnus Alv.rek. SYLVÖJÄRVEN MAISEMA-ALUEEN PERUSTAMINEN SYLVÖJÄRVI Esitetty Sylvöjärven maisema-alue (kartta Päijät-Hämeen liitto). ALOITE Esitän perustettavaksi Sylvöjärven maisema-alueen Nastolan Uuteenkylään ja Immilään luonnonsuojelusäädösten mukaisesti. Päijät-Hämeessä ei ole vielä yhtään virallisesti perustettua maisemaaluetta. Koko maassakin niitä on tiettävästi vain kolme. Maisema-alueilla ei suojella alkuperäistä luontoa, vaan aluetta, missä näkyy ihmiskäden toiminta ja vaikutus. Käsitteen synonyymi on siten kulttuurimaisema-alue. Sylvöjärven maisema-alueen perustaminen voitraisiin käynnistää ja toteuttaa osapuolten yhteistyössä liittyen Uudenkylän osayleiskaavatyöhön, mikä alkaa SIJAINTI Kotomaamme koko kuva, sen ystävälliset äidinkasvot on maisema Uudenkylän Kuninkaanharjulta. Kaakkoishämäläisen kulttuurimaiseman kauneus Ensimmäisen Salpausselän korkeimmilta kohdilta yli Uudenkylän vanhan ryhmäkylän on lumonnut kuninkaatkin. Heidän askeltensa sijoilta Kuninkaanharjulta pohjoiseen johdattavat rinnakkaiset historialliset väylät Sylvöjärvi ja Heinolantie. Sylvö paikannimenä on maassamme ainutkertainen vain täällä ja Heinolantie paikallaan alkuperäinen vuosisatojen ajan.25 2 Sylvöjärvi ja Heinolantie liittävät toisiinsa yhdeksi kokonaisuudeksi viisi maakunnallisesti merkittävää kulttuurimaisema-aluetta tai rakennettua ympäristöä, mitkä ovat - Uudenkylän kulttuurimaisema - Uudenkylän entinen vaivaiskoti (Sammalsillan alue) - Toivonojan kartano - Immilänjoen ja Immilän Myllymäen kulttuurimaisema - Arrajoen kulttuurimaisema. Toivonojan ja Immilän myllyn kulttuurimaisema-alueet ovat lisäksi valtakunnallisesti merkittäviä. Luonnon ja kulttuurin yhdessä luoma Nastolan merkittävin maisemakokonaisuus on enemmän kuin osiensa summa yhdessä Sylvöjärven maisema-alue. Uudenkylän ja Immilän kylät raja jakaa ja liittää Sylvöjärven Hautaan kapeikossa historian määräämällä tavalla. MAISEMAN SUOJELUN VIRANOMAISOHJAUS Maiseman suojelu on Suomessa paljolti hyvän tahdon, moraalin ja kulttuurisen perinteen varassa - sanalla sanoen paikallisen sivistyksen varassa. Maisemia koskeva viranomaisohjaus on tavattoman hajallaan eri tarkoituksia ohjaavissa hallinnoissa ja säädöksissä. Eri tilanteisiin soveltuvat määräykset ovat vaikeasti löydettävissä ja hallittavissa. Välillisiä tai suoria säädöksiä - usein ilman mitään sanktioita - on ainakin luonnonsuojelulaissa, maankäyttö- ja rakennuslaissa, maa-aineslaissa, rakennussuojelulaissa, muinaismuistolaissa, maatalouden lainsäädännössä, perustuslaissakin. Lisäksi on tehty selvityksiä mm. arvokkaista maisema-alueista, merkittävistä kulttuuriympäristöistä, perinnemaisemista ja muinaisjäännöksistä. Parhaillaan ympäristöhallinnossa ovat käynnissä maisemaalueiden päivitysinventoinnit ja luonnonsuojelulain mukaisten maisemanhoitoalueiden edistämistyö. Maiseman suojelua koskevissa asioissa liikutaan vahvasti kansallisella pohjalla. Näyttää olevan jossakin määrin epäselvää, missä suhteessa omat säädökset ovat EU-lainsäädäntöön. Euroopan neuvoston Eurooppalaisen maisemayleissopimuksen Suomikin on hyväksynyt. Sopimuksen edellyttämät asiat ovat suositusluonteisia, mutta toisaalta sopimuksen hyväksyminen kertoo siitä, että meillä aihepiirin säädöstö on sopimuksen edellyttämällä tasolla. Alueellisesti maisemanhoidon viranomaisohjaus keskittyy uusiin elinkeino-, liikenne- ja ympäristökeskuksiin (ELY), joiden toiminta hallinnonuudistuksen jälkeen hakee uomiaan. Tärkeitä toimijoita ovat myös maakuntien liitot. Järjestö- ja oppilaitoskentässä maisemanhoidon alalla tehdään paljon vahvaa työtä. Kaikesta tarjolla olevasta kirjavuudesta seuraa, että yksittäisen maisemanhoitoasian tai -ongelman ratkaiseminen voi käytännössä tuntua ainakin kansalaiselle ylivoimaiselta. Näin ei saisi olla. PERUSTEITA JA MÄÄRITELMIÄ Arvokas maisema-alue Merkinnällä osoitetaan valtakunnallisesti ja maakunnallisesti arvokkaita maisema-alueita. Merkintä on alueen päämaankäyttöä täydentävä, usein eri aluevarauksia ja maankäyttömuotoja sisältävä alue. Valtakunnallisten maisema-alueiden tunnuksena on MAv, maakunnallisten maisema-alueiden MAm. Valtakunnallisten maisemanähtävyyksien tunnuksena on MAnv ja maakunnallisten maisemanähtävyyksien MAnm.26 3 Suunnittelumääräys Valtakunnallisesti ja maakunnallisesti arvokkailla maisema-alueilla alueiden suunnittelussa, rakentamisessa ja käytössä tulee vaalia maisema-alueen tai maisemanähtävyyden kokonaisuuden, erityispiirteiden sekä luonnon- ja kulttuuri-perinnön säilymistä. Alueiden käytön on sovelluttava arvokkaiden maisema-alueiden historialliseen kerrokselliseen kehitykseen. Suunnittelusuositus Valtakunnallisesti arvokkaisiin maisema-alueisiin ja maisemanähtävyyksiin merkittävästi vaikuttavissa hankkeissa on pyydettävä lausunto museoviranomaisilta ja alueelliselta ympäristöviranomaiselta (ELY). Luonnonsuojelulain mukainen maisema-alue Luonnonsuojelulain :n nojalla voidaan perustaa maisema-alue luonnon tai kulttuurimaiseman kauneuden, historiallisten ominaispiirteiden tai siihen liittyvien muiden erityisarvojen säilyttämiseksi ja hoitamiseksi. Säädös on voimassaolonsa aikana (1997-) ollut samankaltainen lähes kuollut pykälä kuin esimerkiksi metsälain 6 :n erikoishakkuu, minkä maa- ja metsätalousministeriö toimintaympäristön painostuksesta herätti henkiin vasta kymmenisen vuotta voimaantulon jälkeen. Valtakunnallisesta maisema-alueesta päättää ympäristöministeriö. Maakunnallisen maisema-alueen perustamisen päättää alueellinen ympäristöviranomainen (ELY) maakunnan liiton esityksestä. Perustettava maisema-alue voi olla osa valtakunnallisesti arvokkaasta alueesta tai ulottua arvokkaaksi luokitellun alueen ulkopuolelle. Suomessa on 156 maisema-aluetta, jotka ovat valtioneuvoston periaatepäätöksen (1995) mukaan valtakunnallisesti arvokkaita. Alueiden pinta-ala on yhteensä hehtaaria. Suurin osa maisemaalueista sijaitsee Etelä- ja Länsi-Suomen viljelyseuduilla. Suomen ensimmäinen luonnonsuojelulain mukainen valtakunnallinen maisema-alue perustettiin Raaseporin Skärlandetiin vuonna Maisemaalueen perustaminen sai alkunsa Tammisaaren kaupungin sekä paikallisten maanomistajien aloitteesta. Valtioneuvoston päätös valtakunnallisesti arvokkaista maisema-alueista pohjautui ympäristöministeriön mietintöön (1992). Alueiden arviointia varten laadittiin koko maata koskeva maisemamaakuntajako. Jaon avulla aluevalikoimaan saatiin edustava otos maan eri osille luonteenomaisia viljely- ja kulttuurimaisemia. Valtioneuvoston päätös velvoittaa kehittämään ja tukemaan alueiden maisemanhoitoa. Monille alueille on tehty maisemanhoidon suunnitelmia, ja maisemanhoidon neuvontaa on edistetty muun muassa maatalouden neuvontajärjestöjen yhteistyönä. Maankäyttö- ja rakennuslaissa olevat valtakunnalliset alueidenkäyttötavoitteet, mitkä uudistettiin maaliskuun 2009 alusta, edellyttävät, että arvokkaat maisema-alueet otetaan huomioon alueiden käytössä. Ne tulee muun muassa sisällyttää maakuntakaavoihin.27 4 Ympäristöministeriö listasi 1992 myös 171 maakunnallisesti arvokasta maisema-aluetta. Niitä ei mainita valtioneuvoston periaatepäätöksessä, eikä niistä ole rajauksia. Muutamat maakuntien liitot ovat tehneet selvityksiä maakunnallisesti ja paikallisesti arvokkaista maisema-alueista, mitkä on tarkoitus merkitä maakuntakaavoihin. Päijät-Hämeessä on em. luettelon mukaan muutamia valtakunnallisesti arvokkaita maisema-alueita Lahden länsipuolella: Kastari - Hatsila - Kutajoki; Hollola, Hämeenkoski Kurhila - Pulkkila; Asikkala Auttoinen ja Vesijako; Padasjoki Nuoramoinen; Sysmä Päijätsalo; Sysmä Porvoonjokilaakso; Orimattila, (Porvoo, Askola, Pukkila) ja Kaakkois-Suomessa Lahden itäpuolella: Elimäen kulttuurimaisemat; Elimäki Iitin kirkonkylä-lyöttilä; litti Jaalan kirkonkylä; Jaala. Lähemmin: TOTEUTUSESIMERKKI: Saijan kylästa maisema-alue Lapin ympäristökeskus päätti 2007 perustaa Saijan kylän maisema-alueen. Se on Lapin ensimmäinen ja koko maassamme vasta toinen luonnonsuojelulain mukainen maisema-alue. Saijan kyläläiset ja Sallan kunnan päättäjät ovat toimineet keskeisessä roolissa kylänsä maisema-alueen eteenpäin viemisessä. Kyläläisten, maanomistajien ja paikallisten viranomaisten yhteistyönä valmistui myös maisema-alueen hoito- ja käyttösuunnitelma, jossa tunnistetaan alueen maisemallisesti arvokkaat tekijät ja annetaan kunnostus- ja hoitosuosituksia. Saijassa tiedetään, että maisema-alueen tuomaa arvoa voidaan hyödyntää matkailussa. Se tarjoaa mahdollisuudet kehittää kylän luonto- ja kulttuurimatkailua, jolloin kylä säilyy elinvoimaisena. Tuotteistamisideoita tarjoavat mm. vanhat kulkureitit, savotta-, uitto-, porotalous ja sotahistorialliset kohteet. Arvokas ja tunnustettu kylämaisema antaa luottamusta myös maatalouden ja sen liitännäiselinkeinojen harjoittamiseen. Hoito- ja käyttösuunnitelma opastaa kylän maanomistajia ja parantaa heidän mahdollisuuksia saada tulevaisuudessa kunnostus- ja hoitotukia alueen kohteiden kunnossapitoon ja/tai ennallistamiseen.28 Markku Sakari Meriluoto ja Matti Oijala Uusikylä ilmeisesti 1908 Kuninkaanharjulta. Vanhan ryhmäkylän itäosan laitimmaisia taloja Kurenvierustassa. Edessä paljon käytetty kärrytie ylös Kurkelaan Ensimmäisen Salpausselän yli Pietarinradan ja Kouvolantien puolelle. Alhaalla riukuaidan reunustama vanha Kirkkotie, mikä jatkuu Kurkelantienä Myllymäen juurelle. Riukuaidan kulmauksesta talojen välistä oikealle lähtee Pönnöläntie Pönnölänmäelle. Talot siirrettiin muualle uusjaossa 1930-luvulla. Paikka on nykyisin asumaton ja melkoisen umpeutunut kuten moni perinnemaisema. Kuva kokoelma Irma Hamara. Nastolan historia I s Uusikylä 1920-luvulla Kuninkaanharjulta Myllymäen rinteeltä. Vasemalla Uudenkartanon saha vuodelta 1918 tukkivarastoineen. Heinolantien Myllymäessä on keväinen kelirikko. Taustalla vanhaa Uudenkylän ryhmäkylää, keskellä hirrenharmaista naapureistaan poiketen vaaleaksi maalattu Sipilä eli Vanhakartano. Taustalla Pönnölän peltoaukea ja Pönnölänmäki. Lennätinlinjan pylväässä on vielä kaksi ortta. Kuva kokoelma Arno Jarla.29 Markku Sakari Meriluoto ja Matti Oijala Uusikylä 1937 Kuninkaanharjulta Myllymäen rinteeltä. Edessä keskellä Uudenkartanon saha. Poikkisuuntaan sarkojen edessä nykyinen Mustakalliontie, sen ja sahan välissä taimitarhan alue. Edessä oikealla tukkikasan luona Mokka-Mökin töyräs.taustalla oikealla Uudenkylän kansakoulu etualansa laajoine heinäpeltoineen ja laidunniittyineen. Vasemmalla Sylvöjärvi, minkä eteen kohoaa Mustakallion alue, nykyinen Arvilan tila. Lennätinlinjan pylvääseen on ilmestynyt edistyksen merkkinä neljäs orsi. Kokoelma Margit Larjo. Nastolan historia III s Uusikylä ilmeisesti 1940-luvulla Kuninkaanharjulta Myllymäen päältä. Alhaalla edessä nykyinen Mustakalliontie. Tien takana keskellä Mustakallion eli nykyisen Arvilan tilan alue, taustalla oikealla Uudenkylän kansakoulu, viljelymaisemassa avarat heinäpellot ja laidunniityt. Taustalla keskellä Sylvöjärvi, vasemmalla Uudenkylän peltoaukea. Kuva Heikki Jarla.30 Markku Sakari Meriluoto ja Matti Oijala Uusikylä 2008 Kuninkaanharjulta. Koulunmäki (Sipilänmäki), keskellä Uudenkylän koulu liputuspäivänä, ympärillä Heikkerönmäen maatilojen rakennuksia. Vanhan ryhmäkylän alue on umpeutunut, kun vapaa karjankäynti on väistynyt perinnemaisemasta ja pensaat ja puut ovat vallanneet entiset niityt ja laitumet. Alueelle on istutettu muun muassa lehtikuusia. Kuva Markku Sakari Meriluoto. Uusikylä 2008 Kuninkaanharjulta Pönnölän peltoaukealle ja Pönnölänmäen asutukseen. Keskellä peltoaukean poikki kulkee Säyhteentie, minkä varressa oikealla Pönnölänmäen Rantalan tila. Ristolanoja laskee Sylvöjärveä kohti. Heinolantien varressa vasemmalla Mäntyniemen tila. Kuva Markku Sakari Meriluoto.31 Markku Sakari Meriluoto ja Matti Oijala Uusikylä 2008 Kuninkaanharjulta Pönnölän peltoaukealle ja Pönnölänmäen asutukseen. Vasemmalla Säyhteentie nousee kylänraitiksi, minkä varressa vasemmalla Rantalan tila, oikealla Isotuvan tila.ristolanoja laskee keskellä peltoaukean poikki Sylvöjärveä kohti. Taustalla metsäinen mäkimaa Säyhteen järvialueen suuntaan. Kuva Markku Sakari Meriluoto. Uusikylä 2008 Kuninkaanharjulta Uudenkylän peltoaukealle. Edessä Mustakallion tilan aluetta, taustalla Sylvöjärvi ja siinä Hautaan kapeikko, Uudenkylän ja Immilän raja. Vain näiltä kohdin Sylvöjärvi vielä näkyy Ensimmäiselle Salpausselälle. Kuva Markku Sakari Meriluoto. Näytä lisää
Jämsänkosken paperitehdas. 7. Elinkeinot. ämeen maakunnan pääelinkeino on: vanhoista ajoista asti ollut maanviljelys. Viljelysmaat olivat etinen alaltaan vähälännät ja sijaitsivat suurten kyläin ympärillä Lisätiedot Rajajoki, ripaus tiivistettyä historiaa
Julkaistu Terjokkoisessa 1/2010 Rajajoki, ripaus tiivistettyä historiaa Eero Rautanen 1000-luvun alussa, jolloin Suomi oli vielä heimoasteella, sen sivuilla olevat valtakunnat Ruotsi ja Novgorod pyrkivät Lisätiedot VIITE Päijät Hämeen liiton lausuntopyyntö maakuntakaavan 2014 luonnosaineistosta
LAUSUNTO 2012 09 19 Tieokas Markku Sakari Meriluoto Onnenlaakso Puutarhatie 24 A 18 FIN 16100 UUSIKYLÄ m. 045 651 9808 markku.meriluoto@ti eokas.fi www.tieokas.fi Y tunnus 1516503 5 Alv.rek. VIITE Päijät Lisätiedot Verkkoversio, osa 1 2. lisätty painos 2012, julkaistaan verkossa. Kannen kuva : Rudolf Koivu. Alkuperäinen teos julkaistiin painettuna v.
Verkkoversio, osa 1 2. lisätty painos 2012, julkaistaan verkossa. Kannen kuva : Rudolf Koivu. Alkuperäinen teos julkaistiin painettuna v. 1997 NIKINMÄEN HISTORIIKKI 2. lisätty painos v. 2012, julkaistaan Lisätiedot Iloranta 22.10.2009 Kuis sit tehdään -ohjeita kyliin
Iloranta 22.10.2009 Kuis sit tehdään -ohjeita kyliin Sirkka Köykkä 1. MAISEMARAKENNE Maisema rakentuu ekologisista perustekijöistä: kallio- ja maaperästä, vesistöistä, ilmastosta ja elollisesta luonnosta. Lisätiedot S/HYVÄJOHTAMINEN PYSTYTKÖ MAHDOTTOMAAN
S/HYVÄJOHTAMINEN Yleensä aikaa on riittävästi ja alaisia kannattaa kuunnella. Johtajalla on kuitenkin selkeästi vastuu ja siis myös valta ratkaista asiat. Alijohtajien kanssa voi käydä läpi päätavoitteet Lisätiedot Väänästen Sukuseura ry:n jäsenlehti
N:o 15 2007 Väänästen Sukuseura ry:n jäsenlehti Julkaisija Väänästen Sukuseura ry Kotikatu 6 E 11 33710 Tampere Perustettu Helsingissä 14. 11. 1937 www.vaanastensukuseura.fi Toimitus Päätoimittaja: Pentti Lisätiedot Karjalan kysymys -seminaari
I Täällä kaupungissa on outoa se, että ihminen joutuu seisomaan jalkaterät, vartalo, ja kasvot kohti kahta järveä. Mutta kun toiselle järvelle näyttää kasvonsa, niin toiselle näyttää takapuoltansa. Ei Lisätiedot SASTAMALAN SOTAVETERAANIT RY. JÄSENVIESTI
SASTAMALAN SOTAVETERAANIT RY. JÄSENVIESTI 4/2014 64. Jäsenviesti 17. ilmestymisvuosi 1997-2014 Jäsenviesti Tiedotuslehti 4/2014 Julkaisija: Sastamalan Sotaveteraanit ry. Pankkiyhteydet: Nordea FI82 1198 Lisätiedot Lumivaaralaisia evakkotarinoita
Lumivaaralaisia evakkotarinoita LUMIVAARALAISIA EVAKKOTARINOITA Etelä-Suomen Lumivaaralaiset ry. toimittanut Kalevi Rapo 4 Kansikuvassa ollaan evakkoon lähdössä. Takakannessa Lumivaaran kirkko 90-luvulla. Lisätiedot Viljo Hämäläinen LAPSUUDEN KYLÄT
Viljo Hämäläinen LAPSUUDEN KYLÄT Viljo Hämäläinen LAPSUUDEN KYLÄT 1 Graafinen suunnittelu ja taitto: Piirroskuvitus: Kansi: Takakannen teksti: Antti Kouvo (vävypoika) Esa Hämäläinen (poika) Nora Forsman Lisätiedot Syyrin Sanomat 2009. Pakulan pihalla Liedossa 20.8.1983 (kuva Matti Äärilä)
Syyrin Sanomat 2009 Pakulan pihalla Liedossa 20.8.1983 (kuva Matti Äärilä) SISÄLLYS Toimittajalta...s. 3 Hyvät sukulaiset...s. 4 Sihteerin pallilta...s. 5 Syyriläisten kesäretki Espooseen... s. 6 Mukana Lisätiedot Kaikki asiakirjat ovat saatavissa sähköisesti sivulta www.tieokas.fi/liikenneministeri
2 SAATE 2012 01 24 Tieokas Markku Sakari Meriluoto Onnenlaakso Puutarhatie 24 A 18 FIN 16100 UUSIKYLÄ GSM 045 651 9808 markku.meriluoto@ti eokas.fi www.tieokas.fi Y tunnus 1516503 5 Alv.rek. Liikenneministeri Lisätiedot Lappeenranta Keskustaajaman osayleiskaavan eteläisten alueiden 2. ja 3. vaiheen alueiden historiallisen ajan kohteiden muinaisjäännösinventointi 2014
1 Lappeenranta Keskustaajaman osayleiskaavan eteläisten alueiden 2. ja 3. vaiheen alueiden historiallisen ajan kohteiden muinaisjäännösinventointi 2014 Antti Bilund Tilaaja: Lappeenrannan kaupunki 2 Sisältö Lisätiedot Sitä vain sillonnii ellee nujuttiin. Tuupovaaralaisten sotavuodet 1939-1944
Sitä vain sillonnii ellee nujuttiin Tuupovaaralaisten sotavuodet 1939-1944 Tiina Maarit Piiroinen Suomen historian pro gradu - tutkielma Joensuun yliopistossa syyskuu 2005 1. JOHDANTO... 1 1.1. Tutkimustehtävä Lisätiedot Elonkirjo. Mäntsälän luonnonsuojeluyhdistyksen
Elonkirjo Mäntsälän luonnonsuojeluyhdistyksen 30v Juhlajulkaisu 1 Missä mennään Mäntsälän luonnonsuojeluyhdistys perustettiin 30 vuotta sitten. Kolme vuosikymmentä on pitkä aika, vai onko? Maapallon noin Lisätiedot Lietsalan koulu sata vuotta helmi joka vuodesta 1907-2007
Lietsalan koulu sata vuotta helmi joka vuodesta 1907-2007 Karoliina Lähteenmäki SISÄLLYSLUETTELO LUOTSAUSTA 2000-LUVUN LIETSALASSA 4 KATSAUS LIETSALAN ALUEEN VARHAISHISTORIAAN JA LIETSALAN KOULUN VAIHEISIIN Lisätiedot lastakin. Hoitanut kotiamme ja lapsiamme, joskus jopa yli voimiesi. Silti valittamatta siitä. En olisi koskaan voinut löytää itselleni parempaa ja
ARTSI ALKUSANAT Yöllä sitä ehtii ajattelemaan kaikenlaista, silloin kun uni ei meinaa tulla silmään. Ennen kaikkea tätä omaa elämää ja kuinka nopeasti se aika onkaan täällä mennyt. Nuorin lapsistamme, Lisätiedot Lisan koulusta Tieteiden taloksi Hannu Heikkilä
Lisan koulusta Tieteiden taloksi Hannu Heikkilä Säätytalon peruskorjauksen yhteydessä 1990-luvun alussa alkoi yhä useammin kuulua kannanottoja, etteivät tieteelliset seurat sopisikaan enää entistä ehompaan Lisätiedot NUORISO- KULTTUURIA VAI MITÄ SE NYT OLI?
Julkaisuja 01/2009 Nuorisotyötä Maunulassa 40 vuotta Mitä nuorten Maunulassa on tapahtunut viimeisten vuosikymmenten aikana? Miten alkuaan kaukana keskustasta sijaitsevassa lähiössä aloiteltiin nuorten Lisätiedot Syyrin Sanomat 2013. Näkymä Neljän Tuulen Tuvasta. (Kuva: Matti Äärilä)
Maanantai 23. marraskuuta 2009 Pyhäjärveläisyyden vaalija Karjalan puolustaja N:o 11 54. vuosikerta Muistan sen kuin eilisen päivän, kun talvisota alkoi 30.11.1939 klo 6.30 aamulla Leivät ja liha jäivät Lisätiedot Niemenkylä, Orimattila
KYLÄKÄVELYRAPORTTI 2013 Löytöretkiä Päijät-Hämeen kyliin Niemenkylä, Orimattila Kyläkävely 8.8.2013 Katriina Koski JOHDANTO Löytöretkiä Päijät-Hämeen kyliin -hanke ja Niemenkylän - Tönnön nuorisoseura Lisätiedot OSAN II TEKSTIEN SISÄLLYSLUETTELO
OSAN II TEKSTIEN SISÄLLYSLUETTELO (Kuvat sijoittuvat tekstien väliin) AIHE SIVU Johdanto II osaan 1 Valokuvan 146 taulu 5 Kenjakin taistelut 16 Mäntyselän kylä 41 Hevoset 47 Pastorien toiminta rintamajoukoissa Lisätiedot SUKUSEURAN TOIMINTA VALINKAUHASSA SUKUSEURA TILIKAUDELLLA 2007-8
30.5.2008 N:o 33 Sukuseuran kotiseutumatka 26.7.1994. Vaivasniemelle lahti par inky mmenen hengen ryhma. Umpeen kasvanutta tietd kulki ensimmdisend Toini Ampuja, sitten Pauli Vainikka, Kaija Manner, Riitta Lisätiedot Hyvää Uutta Vuotta kaikille! Parturi-kampaamo- Raija Pastell-Fält Puh. 050 347 8448, 767 3533 Tolmintie 4, YPÄJÄ
Kunnallinen ja seurakunnallinen tiedotuslehti Jaetaan kaikkiin talouksiin Ypäjällä TAMMIKUU 2009 Parturi-kampaamo Outi Perho Katinhännäntie 298, 32140 Ypäjä as. Puh. 050 372 1172 Avoinna: ma pe 10 18. Lisätiedot Missä se raja kulkee? Moskovan rauhansopimuksen rajojen synty ja seuraukset
Missä se raja kulkee? Moskovan rauhansopimuksen rajojen synty ja seuraukset Suomen historian pro gradu -tutkielma Maaliskuu 2008 Historian oppiaineryhmä Joensuun yliopisto Timo Pulkkinen Sisällys 1. Johdanto Lisätiedot OSA 2. Maakunnan Parhaat Maisemat
5.6.2013 Loppuraportti OSA 2 Maakunnan Parhaat Maisemat Etelä-Savon valtakunnallisesti ja maakunnallisesti arvokkaiden maisema-alueiden päivitysinventointi 2011-2013 Leena Lahdenvesi-Korhonen 3.2 Maakunnallisesti Lisätiedot V enetjoen kylän Tiilisaaren talojen historiaa. Maria-Elisa Marjusaari Onnistunut opastus-kurssi 1 Matkailuoppaan peruskurssi 2004
,, V enetjoen kylän Tiilisaaren talojen historiaa Maria-Elisa Marjusaari Onnistunut opastus-kurssi 1 Matkailuoppaan peruskurssi 2004 2 Johdanto Valitsin opaskurssin lopputyön aiheeksi Tiilisaaren vanhat Lisätiedot 2016 © DocPlayer.fi Yksityisyyskäytäntö | Palveluehdot | Palaute